Dövlət və xalq üçün yorulmadan çalışan AAYDA-nin sədr müavini Əvəz Qocayev. » Www.Iqtisad.Org- Xəbər Portalı ( Ən son iqtisadi, sənaye,siyasi ,hərbi, şou-biznes, dünya və s. xəbərləri bizdən alın)\nDövlət və xalq üçün yorulmadan çalışan AAYDA-nin sədr müavini Əvəz Qocayev.\nİnsan müəyyən yaşa çatıb sosial münasibətlər sisteminə daxil olduğu ilk günlərdən üzərinə böyük bir ictimai məsuliyyət götürür. Bu, insan olmağın məsuliyyətidir, ömrü bir insan kimi mənalı yaşamağın mənəvi öhdəliyidir. Belə bir məsuliyyət, əslində, insanlıq taleyimizin fərdlərin üzərinə qoyduğu ali missiyadır. Kimisi layiqsiz davranışları ilə bu missiyaya xilaf çıxır, insan adını dəyərsizləşdirir, kimisi də bu missiyanı özünə şərəf bilib layiqli ömür yaşayır, həyatın mənasını dünyaya bir zərrə gözəllik bəxş etməkdə görür.Bir də insanlıq adını daha yüksəklərə ucaldan, bu mənəvi missiyanın yeni meyarlarını formalaşdıran şəxsiyyətlər var.\nAzərbaycan Avtomobil Yolları Dövlət Agentliyinin İdarə Heyətinin Sədr müavini Əvəz İlyas oğlu Qocayev bu ucalıqdadır. Xeyirxahlıq, başqalarına təmənnasız kömək, insanlara sevgi, şəfqət göstərmək xalqımızın ruhundadır. Əvəz müəllim də bu milli ruhun təmsilçisidir. Onun nəcib əməllərinin hekayəsi, etdiyi yaxşılıqların sevinci minlərlə adamın taleyinə yazılıb. Vətənpərvərlik insanın daxilində olan bir hissdir. Bu hiss olmasa, nə Vətəni, nə torpağı, nə də valideyni sevmək mümkün deyil. Əvəz Qocayev də öz vətənpərvərliyi ilə hər zaman seçilir, tutduğu bu vəzifənin məsuliyyətini dərk edərək necə çətin bir peşədə olduğunu bilir. . Bu insanı hər kəs tanıyır. Hər kəs onuda bilir ki, vəzifəsi ağır və məsuliyyətli olmağına baxmayaraq, əlindən gələni əsirgəmir.\nHər bir insanın ömür yolunu onun mənəvi dünyası, gördüyü işlər, əməllər müəyyən edir. Xalqını, Vətənini sevərək milli-mədəni irsimizə hörmətlə yanaşan Azərbaycan Avtomobil Yolları Dövlət Agentliyinin İdarə Heyətinin Sədr müavini Əvəz İlyas oğlu Qocayev sadə xalqın içindən çıxmış, mükəmməl təhsil görmüş, gənclik illərindən fəal ictimai həyata qoşulmuş mənalı bir ömür yaşayan, harada çalışmasından asılı olmayaraq hər zaman vətənimizə vicdanla, peşəkarlıqla, təmiz adla xidmət göstərmiş və göstərir. Ümumiyyətlə, Əvəz müəllim heç vaxt özünü düşünməyib. Onun gördüyü işlər haqqında çoxsaylı yazıların olmasına baxmayaraq, düşünürəm ki, onun gördüyü işlərin müqabilində həm mənim, həm də digər qələm dostlarımızın yazdıqları azdır, yetərincə deyil.\nSəmimi, xeyirxah, nəcib, qayğıkeş insan olan Əvəz Qocayev ictimaiyyətin, işlədiyi kollektivin dərin hörmət və məhəbbətini qazanmışdır. Yaşından, vəzifəsindən asılı olmayaraq hər bir şəxslə gözəl ünsiyyət qurmağı bacaran, istedadlı gənclərə dayaq olan Əvəz müəllimin fəaliyyəti Azərbaycan Avtomobil Yolları Dövlət Agentliyinin daha böyük müvəffəqiyyətlərə imza atmasına doğru istiqamətlənmişdir. Gəlin Azərbaycan Avtomobil Yolları Dövlət Agentliyinin İdarə Heyətinin Sədr müavini Əvəz Qocayevin həyat yoluna nəzər salaq :\nƏvəz İlyas oğlu Qocayev 1959-cu ildə Tovuz rayonunun Əyyublu kəndində anadan olmuşdur.Ali təhsillidir. 1985-ci ildə Azərbaycan Mühəndis İnşaat İnstitutunun “Sənaye və mülki tikinti” fakültəsini bitirmiş “inşaat-mühəndisi” ixtisasına yiyələnmişdir. 1977-1979-ci illərdə Ordu sıralarında xidmət etmişdir.Əmək fəaliyyətinə 1980-ci ildə Bakı şəhəri, Binəqədi rayonunun 80 saylı Mənzil İstismar İdarəsində texnik-nəzarətçi kimi başlamışdır.1982-1986-cı illərdə Bakı şəhəri, Binəqədi rayonunun 83 saylı Mənzil İstismar İdarəsində mühəndis, 1986-1993-cü illərdə Bakı şəhəri, Binəqədi rayonunun 102 saylı Mənzil İstismar İdarəsində rəis, 1993- cü ildə Azərbaycan Respublikası Müdafiə Nazirliyinin Mənzil şöbəsində təftiş-mühasib, 1993-1999-cu illərdə Bakı şəhəri Binəqədi Rayonu İcra Hakimiyyətinin Tikinti və abadlıq işləri üzrə müavini, 2000-2001-ci illərdə Azərbaycan Respublikası Müdafiə Nazirliyinin Mənzil İstismar İdarəsinin Mənzil şöbəsində aparıcı mühəndis-müfəttişi , 2001-2002-ci illərdə “Azəravtonəqliyyat” Dövlət Konserninin Mənzil Təsərrüfat İdarəsində rəis, 2002-2003-cü illərdə Azərbaycan Respublikası Müdafiə Nazirliyinin Mənzil İstismar İdarəsində kompyüter bölməsində rəis, 2003-2008-ci illərdə “Yolnəqliyyatservis” Departamentinin İstehsalat şöbəsində rəis müavini, Reklam şöbəsində rəis, “Yolreklamservis” MMC-də rəis, 2008-2015-ci illərdə “Azəryolservis” Açıq Səhmdar Cəmiyyətinin “Avtomobil Yollarının İstismarı və reklam” MMC-də rəis vəzifələrində işləmişdir. 2015- 2017-ci illərdə “Azəravtoyol” Açıq Səhmdar Cəmiyyətinin sədr müavini vəzifəsini müvvəqqəti icra edib.10 mart 2017- ci il tarixindən 21 dekabr 2017 - ci il tarixinədək "Azəravtoyol” Açıq Səhmdar Cəmiyyətinin sədr müavini vəzifəsində çalışıb. 21 dekabr 2017-ci il tarixindən Azərbaycan Avtomobil Yolları Dövlət Agentliyinin İdarə Heyətinin Sədr müavini vəzifəsində çalışır. 2000-ci ildən Yeni Azərbaycan Partiyasının üzvüdür. 2015-ci ildən Azərbaycan Avtomobil Yolları Dövlət Agentliyinin YAP İlk Partiya Təşkilatının sədridir.\nAzərbaycan Respublikasının ərazi bütövlüyü uğrunda döyüş əməliyyatlarında iştirak etmiş və müharibə veteranı adı verilmişdir.\nHeydər Əliyev ideyaları ilə silahlanmış, hər zaman peşəkarlığı, işgüzarlığı və prinsipiallığı ilə seçilən Azərbaycan Avtomobil Yolları Dövlət Agentliyinin İdarə Heyətinin Sədr müavini Əvəz Qocayevə "İqtisad.org" xəbər portalı olaraq bu məsuliyyətli işində hər zaman uğur və nəaliyyətlər diləyirik.\nYüksək insanlığı ilə seçilən bir insan - Ramiz Həsənov\nXalq və qanun naminə hər zaman çalışan bir şəxs - Mahir Muradov.\nRizvan Müslümov bütün işləri yüksək professionallıqla və böyük operativliklə icra edir!


Bu bölgənin əhalisinə şad xəbər\nŞimal bölgəsinin əhalisinə şad xəbər\nBu rayonların əhalisi böyük əziyyətdən qurtulmaq üzrədir\nBAKI, 22 avqust — Sputnik. Neçə illərdir ki, Qusar rayonunun şagirdləri dağ kəndlərində məktəb olmadığından, təhsil almaqda əziyyət çəkirdilər. Onlar 2-3 km məsafəni qət edib qonşu kəndlərə təhsil almağa gedirdilər.\nMəktəb direktorları vəzifələrini itirə bilərlər\nBunu nəzərə alan Təhsil Nazirliyi, Quba, Qusar, Şabran və Xaçmaz rayonlarında modul tipli məktəblərin tikintisinə başlayıb. Bunlardan bəziləri artıq hazırdır.\nQusar rayon təhsil şöbəsinin müdiri Niftəli Fərzəliyevin Sputnik Azərbaycan-a verdiyi məlumata görə, Qusar rayonunda artiq 3 məktəb hazırdır və bir neçə kənddə — Zuxul, Qulahoba, Suduroba, Cağar orta məktəblərin 5-6 aya qədər tikintisinin başa çatdırılması nəzərdə tutulur: "Hal-hazırda Nəcəfkənd, Avaranqışlaq və Üzdənoba orta kənd məktəbləri tam hazırdır".\nBundan başqa, Şabranın Hacıqaraqaşlı, Qubanın Caqaqacuq və Xaçmazın Aşağıləyər, Gəncəli kəndlərində modul tipli orta məktəblərin tikintisi başa çatıb. Modul tipli məktəblərin ən müsbət cəhəti ondan ibarətdir ki, belə məktəblərdə siniflərin azaldılması və çoxaldılması mümkündür. Məktəblər kombi və internet sistemi ilə təchiz olunub.\nQusar rayonu, modul tipli məktəb, Xaçmaz, kənd, Quba, məktəb, Şabran\nPeşə məktəbindəki yeyintiyə görə cinayət işi başlanıb\nUşaqlarını məktəbəhazırlıq qruplarına yazdırmaq istəyənlər tələsməlidirlər


Ucarda Alpout-Lək-Qazyan-Qarabörk yolunun yenidən qurulmasına başlanılıb VİDEO - AZƏRTAC – Azərbaycan Dövlət İnformasiya Agentliyi\nUcarda Alpout-Lək-Qazyan-Qarabörk yolunun yenidən qurulmasına başlanılıb VİDEO\nUcarda 35 min əhalinin ürəyincə olan yolun yenidən qurulmasına başlanılıb.\nAzərbaycan Avtomobil Yolları Dövlət Agentliyindən AZƏRTAC-a bildirilib ki, regionların sosial-iqtisadi inkişafı Dövlət Proqramında yer alan sosial infrastruktur layihələri arasında mühüm yer tutan və birbaşa olaraq sənayenin, kənd təsərrüfatı və turizmin inkişafına gətirib çıxaran yol infrastrukturunun yenidən qurulması ilə bağlı məsələlərin həlli istiqamətində dövlət başçısının tövsiyə və tapşırıqlarına əsasən, Ucar rayonunda 35 mindən artıq əhalinin ürəyincə olan kəndlərarası avtomobil yolunun yenidən qurulması işlərinə başlanılıb. Vətəndaşların sosial rifah halına müsbət təsir göstərən və bölgələrin müxtəlif istiqamətlər üzrə iqtisadi, həmçinin mədəni potensialını nümayiş etdirən yol infrastrukturu layihələrinin icrası hazırda Ucar rayonunda Alpout-Lək-Qazyan-Qarabörk marşrutu üzrə yaşayış məntəqələrini əhatə edir. Sözügedən yol hazırda IV texniki dərəcəyə uyğun yenidən qurulur.\nAlpout-Lək-Qazyan-Qarabörk marşrutu üzrə uzanan 31 kilometrlik avtomobil yolu əsasən qara örtük və çınqıl örtükdən ibarətdir. Ağırtonnajlı nəqliyyat vasitələrinin hərəkəti nəticəsində yolun yatağı və örtüyü deformasiyaya uğrayıb, çalalar və çökmələr əmələ gəlib, çiyin hissələrin eni azalıb. Hazırda Azərbaycan Avtomobil Yolları Dövlət Agentliyi tərəfindən sadalanan problemlərin aradan qaldırılması istiqamətində təxirəsalınmaz tədbirlər həyata keçirilir.\nTikinti layihəsinə uyğun olaraq, mövcud yol örtüyü və zəruri olan yerlərdə yol yatağının yararsız qruntu mexanizmlə qazılaraq çıxarılır və kənara daşınır, torpaq yatağının bərpası və relyefdən aşağı olan hissələrin qaldırılması üçün yolboyu yararlı material tökülərək kipləşdirmə işləri aparılır. Bunun ardınca normativ qalınlıqda yol əsasının alt layının qum-çınqıl, üst layının isə optimal-qırmadaş qarışığı ilə tikintisi işləri aparılacaq. Bu işlər 310 min kvadratmetr sahəni əhatə edəcək.\nYolboyu çiyinlərin 12 santimetr qalınlığında qum-çınqıl qarışığı ilə tikilməsi, zəruri olan yerlərdə piyada səkilərinin inşası, bundan başqa, suötürücü boruların sıradan çıxması və yenilərinin inşası zərurəti yarandığından 432 poqonmetr metal boruların, həmçinin müxtəlif diametrli 840 poqonmetr dəmir-beton boruların quraşdırılması və izolyasiyası işlərinin aparılması da nəzərdə tutulub.\nTikinti norma və standartlarına uyğun olaraq torpaq işləri bitəndən sonra yolun 190 min kvadratmetr sahəsinə 2 laydan ibarət 12 santimetr qalınlığında yeni asfalt-beton örtüyü döşənəcək. Bunun ardınca isə hərəkətin normal təşkili üçün 6 ədəd avtobus dayanacağının, 162 ədəd yol nişanının və 523 ədəd siqnal dirəyinin quraşdırılması, 93 kilometr uzunluğunda xətlənmə işlərinin aparılması planlaşdırılır.\n31 kilometr uzunluğa malik Alpout-Lək-Qazyan-Qarabörk avtomobil yolu 5 yaşayış məntəqəsinin 36 minə yaxın əhalisini Bakı-Ələt-Qazax-Gürcüstan ilə dövlət sərhədi avtomobil yoluna rahat və təhlükəsiz şəkildə çıxışına imkan yaratmaqla rayon mərkəzinə və ölkənin istənilən istiqamətinə gediş-gəlişinə şərait yaradacaq, kənd təsərrüfatı məhsullarının bazarlara tez və xarab olmadan daşınmasının həcmi artacaq.\nAZERTAG.AZ :Ucarda Alpout-Lək-Qazyan-Qarabörk yolunun yenidən qurulmasına başlanılıb VİDEO


Üzü daha ağ və parlaq etmək üçün? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 11-09-2012, 00:20\nŞərhlər: Baxılıb: 5285\nSəs ver: Düyü suyu ilə dərinizi ağardınDüyü tozu bişməmiş düyülərin üyüdülməsi ilə meydana gəlir.Üyüdülmüş düyülərə süd və ya su əlavə edilərək qatı hala salınır. Bu qarışıq üz maskası kimi istifadə edilir. Düyü suyu isə olduqca dəyərli bir sudur. Bunu hazırlamaq üçün üyüdülmüş düyüyə su qatıb, bir müddət gözləmək lazımıdr.Düyü tozu dərini necə ağardır?Düyü çoxlu miqdarda PABA deyilən bir maddə ilə zəngindir. PABA, yəni “para aminobenzoik asid” dərinin günəşdən qorunmasına kömək edir. Bu ferment C vitamini ilə zəngindir və bu da dəriyə yaxşı təsir göstərir.Düyü suyu eyni zamanda digər 2 günəş qoruyucu maddədən ibarətdir: ferulik asid və allantoin. Ferulik asid antioksidan bir maddədir. Mütəxəssislər ferulik asidin C və E vitamininə əlavə olunduqda günəş qoruma tutumunun 2 qat artdığı ortaya çıxmışdır. Allantoin isə anti-enflamatuar özəlliyə sahibdir. Allontoin günəş yanıqlarını azaldır və dərinin yaxşı qalmasına kömək edir.Evdə düyü suyu təmizləyicisi hazırlamaq üçün:1.Təmiz bir kasanın içərisinə bişməmiş düyüləri qoyun və su əlavə edin.2.Suyu barmaqlarınızla qarışdırın.3.Su yavaşca həlim bir hal alacaqdır. Kasadakı suyu başqa təmiz bir kasaya boşaldın.4.Əldə etdiyiniz düyü suyunu üzünüzə bir neçə dəfə vuraraq yuyun. Daha aydın nəticələr üçün üzünüzü dəsmal ilə qurulamaq yerinə öz-özünə qurumasını gözləyin.\nloading... Bunu həftədə 1 dəfə et, 10 yaş cavanlaş


“Avropanın Ermənistana yardımları bəhrə verməyəcək”\n23 iyul, 2021 [17:50]\n“Azərbaycan Prezidentinin son müsahibəsindəki fikirlər bir daha təsdiqlədi ki, Avropa İttifaqında söz sahibi olan dairələr həqiqəti görməkdən uzaqdırlar”.\nBu sözləri Bizimyol.info saytına danışan millət vəkili Rüfət Quliyev Azərbaycan Prezidentin İlham Əliyevin AzTV-yə verdiyi son müsahibəsini şərh edərkən bildirib.\nO qeyd edib ki, iqtisadi baxımdan Azərbaycan hökumətinin qarşısında hazırda iki əsas vəzifə var: qeyri-neft sektorunu, xüsusilə də kiçik və orta biznesi dirçəltmək, daha sonra da Qarabağı Azərbaycan iqtisadiyyatına inteqrə etmək.\n“Birinci vəzifə üzrə işlər artıq gedir və islahatların uğurla davam etdiyini düşünürəm. İkinci vəzifəni reallaşdırmaq üçün isə ilk növbədə işğal olunan rayonların minalardan tam təmizlənməsi, Prezidentin də bildirdiyi kimi, həmin rayonların elektrik və enerji təchizatını bərpa etmək, münbit infrastktur yaratmaq. Hazırda bu istiqamətdə də işlər sürətlə gedir və düşünürəm ki, tez bir zamanda Qarabağ rayonlarında biznesin inkişafı üçün hər cür şərait yaradılacaq. Lakin bütün bunlar böyük vəsait tələb edir. Ermənilər illər boyu həmin əraziləri dağıdıb, minalayıb və bütün infrastrukturu məhv ediblər. Əlbəttə ki, qarşımızda çox çətinliklər var. Lakin biz bunun öhdəsindən gələcəyik. Pandemiya və müharibənin yaratdığı çətinliklərdən necə üzüağ çıxdıqsa, bu əngəlləri də aşa biləcəyik, ”, - deyə deputat vurğulayıb.\nAvropa İttifaqının Azərbaycana niyə yardım etmək istəməməsi və ümumiyyətlə, güzəştli kreditlər ayırmaqda belə maraqlı olmamasını millət vəkili belə şərh edib: “Avropa İttifaqında əsas söz sahibi olan siyasiətçilət Fransa, Belçika kimi ölkələrdəndir. Həmin ölkələrdə də erməni diasporu çox aktiv fəaliyyət göstərir. Hazırda gördüyümüz qərəzli münasibət isə erməni revanşizminin təzahürüdür. Bundan əvvəl də Ermənistana milyardlarla yardım olunub. Hətta xaricdə yaşayan varlı ermənilərdən təhdidlə pul yığılır, Ermənistana göndərilirdi. Onunla da heç nəyə müvvəfəq ola bilmədilər. Düşünürəm ki, bundan sonra da, Avropanın Ermənistana yardımları bəhrə verməyəcək”.\nMillət vəkili əlavə edib ki, xarici ölkələrdə, xüsusilə də Rusiyada çox sayda azərbaycanlı milyarderlər, imkanlı biznesmenlər var.\n“Bu günə kimi, onlardan ancaq üçünün-dördünün adını eşitmişik ki, Azərbaycan üçün nəsə etməyə çalışır, Azərbaycan iqtisadiyyatına töhfə vermək üçün təşəbbüs göstərir. Onlar üçün xüsusi dəvətə ehtiyac yoxdur, özləri gəlib maraqlansınlar, ölkə iqtisadiyyatının dirçəlməsinə dəstək olsunlar. Əgər xaricdəki milyarderlərimiz Qarabağa yatırım qoysalar, Avropanın yardımına da ehtiyac qalmaz”, - deyə Rüfət Quliyev söyləyib.


Woodpecker Mebel Cəlilabad Sales\nWoodpecker Mebel http://woodpecker.com.az Cəlilabad\n1. ● Marketinq şöbəsinin rəhbərliyi və heyəti ilə marketinq strategiyası və proqramlarının icrası konsepsiyasında əməkdaşlıq etmək. Mövcud və yeni strategiyalar, xidmətlər, məhsulları inkişaf etdirmək, dəstəkləmək və paylaşmaq;\n● Mövcud bazar təklifləri üzrə rəqabət təhlili aparmaq;\n2. Bazar tendensiyalarını, qiymətləri / biznes modellərini, satış və əməliyyat üsullarını, marketinq strategiyalarını formalaşdırmaq üçün digər müvafiq məlumatları təmin etmək;\n● Məhsulun inkişafı strategiyası, qiymətləndirilməsi, yaradılması və markası daxil olmaqla mükəmməl marketinq və reklam planları fikirləşmək, inkişaf etdirmək və həyata keçirmək;\n● Potensial yeni satış kanalları və müştəri kəşf etmək və bunu artan biznesə çevirmək. Kanalların, yaxud müştərilərin ehtiyacları, nigaranlığı və istəklərindən ibarət danışıq təkliflərini inkişaf etdirmək üçün komanda ilə işləmək. Xidmətlərin həyata keçirilməsində və qiymətləndirilməsində iştirak etmək;\n● Müxtəlif funksiyalar üzrə əməkdaşlarla işləyərək ardıcıl və inteqrasiya edilmiş markalı təcrübələrin bütün platformalara çatdırılmasını təmin etmək. Şirkətin digər müvafiq funksiyalarının marketinqin məqsədləri barədə məlumatlandırılmasını təmin etmək üçün onlarla effektiv daxili əlaqələri möhkəmləndirmək;\n● Şirkətin mövcud təkliflərini (məhsullarını və xidmətlərini) nəzərdən keçirməklə yanaşı,yeni məhsulların / xidmətlərin inkişaf proseslərini əhatə etmək və qismən öz proseslərini də həyata keçirməyə təşəbbüs etmək;\n● Rəqəmsal marketinq təşəbbüslərini optimallaşdırmaq və marketinqin aktivləşdirilməsində əsas ölçü üsullarını təhlil etmək üçün rəqəmsal alətlər və platformalar ilə iş imkanlarını nəzərdən keçirmək və qiymətləndirmək. Cari mühitdə rəqəmsallaşmanın səviyyəsini anlamaq və gələcək təhlükələri qiymətləndirmək. Rəqəmsal texnologiyalardan istifadə edərək müştəri cəlb etmək və daha çox mənfəətə nail olmaq\n• Mebel sahəsində işləyən menecerlerə üstünlük veriləcək\n• Azərbaycan, İgilis dillərini bilmək\n• Azərbaycan dilinin qrammatika və leksikasının dərindən biliyi və düzgün tətbiq edilməsi\n• Sosial şəbəkələrdə məhsulun və ya xidmətin ən azı bir uğurlu internet-irəliləyiş kampaniyası\n• Photoshop və ya Corel Draw bilikləri mütləqdir.\n• Məsuliyyətli, operativ, diqqətli\n• İnternet-marketinq şəbəkələrinin vasitəsilə irəliləyiş üsulları haqqında təsəvvür\n• İşə yaradıcı yanaşmaq və yeni ideyaları,təklifləri verə bilmək\n• Rəqib şirkətlərin Sosial Media Marketinqini təhlil etmək\n• Reklam strategiyası və markentinqin əsas məqamları barədə yaxşı məlumatlı olmalıdır\n• İzləyicilərin şərhlərini təhlil etmək\n• Hədəf auditoriyanın əsas maraqlarını müəyyən etmək\nƏlavə edilib: 07-11-2020


Azərbaycan müharibədən minimum itkilərlə çıxmağın nümunəsini yaratdı » "Dünya" informasiya agentliyi\nTarix: 27-11-2020, 16:02 | Çap et\nBütün müharibələr dağıntılar, insan ölümü, faciələrlə müşayiət olunur. Lakin doğma torpaq, Vətən uğrunda canını fəda edərək şəhidlik zirvəsinə yüksəlmək, öz adını xalqın tarixi yaddaşına həkk etmək, Vətən, dövlət və xalq qarşısında öz borcunu sonadək ödəmək, qəhrəmanlıq nümunəsi yaratmaq, milyonlarla insanın sevgisini, rəğbətini qazanmaq deməkdir.\nDeputat bildirib ki, Azərbaycan xalqı torpaqlarımızın azadlığı uğrunda canını qurban vermiş şəhidlərimizin xatirəsini daim əziz və uca tutur, onlarla fəxr edir:\n“Şəhidlərimiz bizim azadlıq, müstəqillik, enilməzlik, qəhrəmanlıq simvolumuzdur. İkinci Qarabağ müharibəsində qələbə həm də Azərbaycan Ordusunun, əsgər və zabitlərimizin şücaəti, qorxmazlığı, peşəkarlığı, böyük Vətən sevgisi hesabına əldə olundu. 30 ildir xalqımızın həsrətində olduğu torpaqlara, hər bir şəhərə, qəsəbəyə, kəndə milli bayrağımızı sancmaq hər bir əsgər və zabitimizin ən böyük arzusu oldu. Hərbçilərimiz bu yolda canlarını belə əsirgəmədilər, əsl qəhrəmanlıq nümayiş etdirdilər”.\nS.Hüseynova deyib ki, ermənilər 30 ildir torpaqlarımızı işğalda saxlamaqla həm də özlərinə möhkəm istehkamlar qurmuşdular, özlərini “məğlubedilməz” hesab edirdilər:\n“Bəzi ərazilər həm də dağlıq, dərəlik, meşəlik idi, relief baxımından mürəkkəb quruluşa malik idi və düşmən də həmin ərazilərdə özünə müdafiə xətti yaratmışdı. Hesab olunurdu ki, Azərbaycan həmin müdafiə xəttlərini keçə bilməyəcək, çoxlu sayda itki verəcək.\nLakin Azərbaycan Ordusunun peşəkarlığı, düzgün strategiya və taktikanın tətbiq edilməsi, müasir silah-sursat, hərbi texnika və texnologiyadan geniş istifadə olunması, ən əsası, hərb tarixində ilk dəfə yeni döyüş standartlarının tətbiqi hesabına Azərbaycan öz itkilərini tam minimallaşdıra bildi və düşmənin müdafiə xəttlərini qısa bir zamanda yarıb keçdi”.\nDeputatın sözlərinə görə, birinci Qarabağ müharibəsinin təcrübəsi göstərir ki, Azərbaycan dövləti şəhidlərimizin xatirəsini həmişə uca tutur, onların adları əbədiləşdirilir, ailələrinə bütün lazımi yardımlar göstərilir, şəhid ailələrinin maddi təminat, mənzil-məişət problemlərinin həlli ilə bağlı bütün zəruri tədbirlər həyata keçirilir.


Qeyner Whey Amino Kreatin BCAA Energetik Arıqlamaq Vitaminlər Aksesuarlar Trenajorlar Home/BCAA/BCAA 4:1:1\nBCAA 4:1:1 (Code: )\nQiymət: 49.00 AZN\nZoom image ActivLab istehsalı olan BCAA 4:1:1 500g\nTəsvir: BCAA 4:1:1 – idmançılar tərəfindən quru əzələ kütləsi yığımında, artıq piy yığınlarının yandırılmasında və fiziki formanı lazımı səviyyədə saxlamaqda effektivliyin artırılmasına yönəlmiş aminturşuları kompleksidir. Bu əlavə atletin yorucu məşqlərdən maksimum fayda alması üçün lazım olan üç komponentdən ibarətdir: leysin, izoleysin və valindən.\nBu preparatı digər BCAA komplekslərindən fərqləndirən cəhət – tərkibində insan orqanizmində sintez olunmayan və yalnız qida məhsullarından alına bilən L-leysin aminturşusunun daha çox miqdarda olmasıdır. Leysinin izoleysinə və valinə qarşı olan bu nisbəti əzələ kütləsinin daha məhsuldar yığımına kömək edir.\nBCAA 4:1:1 necə işləyir?\n· Məşqlərdən sonra əzələlərin sürətli bərpasına kömək edir\n· Əzələ kütləsinin artım prosesini sürətləndirir\n· Əzələ toxumalarının dağılmasını dayandırır\n· Orqanizmin regenerativ keyfiyyətlərini çoxaldır\n· Orqanizmin ümumi dözümlülüyünü artırır\n· Ümumi əhvalı yaxşılaşdırır\nBCAA 4:1:1 kimlər üçün nəzərdə tutulub?\nActivLab istehsalı olan BCAA 4:1:1 aktiv həyat tərzi keçirən və ən yüksək idman uğurlarını hədəfləyən, gözəl və sağlam bədənə sahib olmaq istəyən insanlar üçün yaradılmışdır. BCAA 4:1:1 əlavəsinin müntəzəm qəbulu orqanizmin ümumi vəziyyətinə və əzələ tonusuna müsbət təsir göstərir.\nMəhsulun bir porsiyasında(1 porsiya = 10 qr) qida maddələrinin tərkibi:\nLeysin - 6000 mq\nİzoleysin - 1500 mq\nValin - 1500 mq\nKalorilər – 124 kkal\nİstifadə qaydaları: BCAA 4:1:1 -in bir porsiyasını məşqdən əvvəl, bir porsiyasını isə məşq zamanı və məşqdən sonra qəbul edin. İstirahət günlərində BCAA-nı səhər tezdən acqarına qəbul edin. Əlavəni suda həll edin və hazırladıqdan dərhal sonra qəbul edin.\nBağlamada porsiyaların sayı: 50


Transfer və Avtomobil İcarəsi\nAeroportda qarşılama & yola salma\nTürkiyəyə Erkən Rezervasiya 2022\nQurban bayramı 2022\nBakı hava limanı və Aeroport Xidmətləri\nTurist üçün yaddaş dəftərçəsi\nƏqidə və məqsədlərimiz\n(+99450) 280 04 86\n(+99450) 250 11 59\n(+99450) 281 11 57\nVictory Tour şirkətinin təqdimatı və tarixi\nVictory Tour şirkəti 2005-ci ildə turizm sahəsində böyük təcrübəyə malik olan mütəxəssislər tərəfindən yaradılmışdır.\nBu gün, “Victory Tour” korporativ və fərdi müştərilərə yüksək keyfiyyətli xidmət təklif edən Azərbaycanın ən aparıicı və peşəkar səyahət agentliklərindən biri hesab edilir. Şirkətin həm Azərbaycanda, həm də xaricdə aviaşirkətlər, səfirliklər, mehmanxanalar, sığorta şirkətləri kimi turizm biznesinə aidiyyatı olan sahələrdə partnyorlarla sıx əlaqələri vardır ki, bu da bizim sifarişçilərimizə xidmətlərin geniş çeşidini təklif etməyə imkan verir.\n“Victory Tour”-un mərkəzi ofisi, beynəlxalq səviyyədə qəbul olunmuş standartlara uyğun olaraq fəaliyyət göstərir və Beynəlxalq Hava Nəqliyyatı Assosiasiyası (IATA kod 61-320 475) tərəfindən akkreditə olunmuşdur. “Victory Tour”-un turizm xidmətləri Azərbaycan Respublikası Mədəniyyət və Turizm Nazirliyi tərəfindən verilən №040738 lisenziya əsasında fəaliyyət göstərir.\nŞirkət “Azərbaycan Hava Yolları” Dövlət Konserni tərəfindən verilən US/ADS-0092 nömrəli uyğunluq sertifikatına sahibdir. 2011-ci ildə şirkət beynəlxalq menecment standartlarına uyğun olaraq sertifikatlaşdırılmışdır. Həmin il “Victory Tour” Bakı Turizm İnformasiya Mərkəzi və Azərbaycan Mədəniyyət və Turizm Nazirliyi tərəfindən Azərbaycan Milli Turizm Mükafatı mərasimində “Xarici turizm üzrə ən yaxşı turoperator” adını qazanmışdır. Victory Tour şirkəti, Azərbaycanda işgüzar turizmin inkişafında göstərdiyi xidmətlərə görə, Turizm üzrə Dövlət agentliyi, Azərbaycan Turizm Bürosu və Azərbaycan Konqres Bürosu tərəfindən təşəkkürnamə Sertifikatına və biznes tədbirlərinin ən yaxşı təşkilatçısı kimi “1st Azerbaijan Tourism Awards" Mükafatına layiq görülmüşdü. Həmçinin “Victory Tour” Azərbaycan Turizm Assosiyasiyasının (AzTA), Turizm Agentlikləri Assosiasiyasının( ATAA) və Azərbaycan Konqreslər Bürosunun üzvüdür (AzCB).\nŞirkət müştərilərinə səyahət xidmətlərinin tam çeşidini təklif edir:\n✓ Aviabiletlərin sifarişi\n✓ Otel sifarişi\n✓ Transfer sifarişi\n✓ Turların təşkili (ekskursiya, müalicə-sağlamlıq, bal ayı, qış turizmi, uşaqlar üçün yay düşərgələri, və s.)\n✓ Xaricdə və ya Azərbaycanda qrup və fərdi turların təşkili\n✓ Viza dəstəyi xidməti\n✓ Korporativ tədbirlərin, konfransların təşkili\n✓ Yük daşıinmaları\n✓ Çarter reyslərinin təşkili\nŞirkətin işçi personalı və şöbələri\nŞirkətimizdə peşakar işçilər çalışır, bu öz növbəsində müştərilərə daha yüksək servis gostərmək imkanı yaradır. İşçi seçimi bir çox peşəkar və mənəvi meyarlar əsasında qurulur, bu mütəşəkkil işçilərin vahid komandasının yaradılmasında mühüm rol oynayır. İşçilərin yüksək peşəkarlığı müştərilərə yüksək səviyyədə xidmət göstərilməsinə imkan yaradır. Şirkətdə altı şöbə fəaliyyət göstərir:\n✓ İşgüzar və istirahət turizmi üzrə department\n✓ Daxili turizm departamenti\n✓ MİCE departamenti\n✓ Biznesin inkişafı və marketinq departamenti\n✓ Turizm xidmətlərinin təşkili departamenti\n“Victory Tour” Azərbaycanda akkreditə olunmuş bütün yerli və xarici aviaşirkətlərin aviabiletlərinin satışını təşkil edir. Şirkətin aviabiletlərin bronlaşdırılması və verilməsi üzrə agentləri beynəlxalq bronlaşdırma sistemi kurslarını (Amadeus, Qabriel, Qalileo) keçmiş mütəxəssislərdir.\nVictory Tour Azərbaycanda akkreditə olunmuş bütün yerli və xarici aviaşirkətlərin rəsmi agentidir. Victory Tour-un Azerbaijan Airlines, Lufthansa German Airlines, Austrian Airlines, Turkish Airlines, Özbəkistan Hava Yollari, Qatar Airways və digər yerli və xarici aviaşirkətlərlə birbaşa müqaviləsi var.\nKorporativ müştərilər tərəfindən daxil olan sifarişlərin hazırlanması zamanı şirkətin başlıca məqsədi sifarişin qısa müddətdə yerinə yetirilməsi və müştərinin səfər büdcəsinə qənaət etməkdir. Təcrübəli əməkdaşlar və güzəştli tariflər (eksklüziv qiymətlər, partnyor proqramları, dənizci tarifləri və s.) şirkətin qarşısına qoyduğu məqsədlərə çatmağa və müştərilərin inamını doğrultmağa imkan verir. Şirkətdə yalnız daimi müştərilərə xidmət göstərilməsi üçün korporativ şöbə yaradılmışdır. Korporativ müştərilər üçün şirkət həm korporativ güzəştlər, həm də bonus proqramları təqdim edir (bura pulsuz bilet, otellərdə pulsuz qalma və diqər qüzəştli xidmətlər daxildir).\nTurizm şöbəsinin bütün agentləri dünya üzrə otellərin bronlaşdırılması, VIP xidmətlər, avtomobil icarəsi, idman və digər kütləvi tədbirlərə biletlərin təşkil edilməsi üzrə ixtisaslaşmış mütəxəssislərdir. Victory Tour otellərlə, turoperatorlarla birbaşa əlaqə qurur, bu da öz növbəsində müştəriyə maksimal dərəcədə turizm xidmətləri göstərməyə imkan verir. Victory Tour onlayn sistemlərdən istifadə edərək dünya üzrə 50 000-dən artıq otellərdə otaq bron etməyə qadirdir. Bu sistem müştərinin qiymət, «ulduzların sayı», komfort, göstərilən xidmət, yerləşdiyi yer və s. tələblərini nəzərə almaqla praktik olaraq dünyanın istənilən nöqtəsində mehmanxana seçməyə imkan verir. Daxili turizm şöbəsinin menecerləri müştərilərimizə Azərbaycan daxili müxtəlif növ turlar və çoxlu sayda otellərdə yerləşmə təklif edirlər.\nBiznes turizm / MICE\nMüasir biznes ilk növbədə yüksək rəqabətə qalib gələcək və şirkəti uğura apara biləcək güclu işçi komandasıdır. MICE – tərəfdaşlar və müştərilər, həmçinin şirkətin təqdimatı, onun dəyərləri, fəlsəfəsi, daxili və xarici müştərilər üçün imkanlarının inkişafı, motivasiya və təlimə yönəldilmiş fəaliyyətidir. Victory Tour biznes səyahət xidmətlərinin tam dövrəsini: aviabilet, qatar biletləri, viza dəstəyi, sığorta, transfer, otel rezervasiyası, Azərbaycanda və xaricdə korporativ tədbirləri həyata keçirir. Korporativ tədbirlərin təşkil olunması hər bir şirkətin fəaliyyətində mühüm rol oynayır. Biz hər hansı bir tədbirin təşkili üçün, bütün ilkin işləri öz boynumuza götürürük: iştirakçıların tərkibinin təhlili, coğrafi ərazi, hotel və proqram seçimi, bir sıra alternativ variantlar və onların arasından seçib ən yaxşısını təklif edirik.\nAzərbaycanda Viza / Nəqliyyat Xidmətləri \nVictory Tour müştərilərə aşağıdakı xidmətləri təklif edir:\n– Azərbaycanda əcnəbilər üçün dəvətnamə məktublarının hazırlanması.\n– Azərbaycan Respublikasına E-Visa (elektron viza)\n– Əcnəbilərin Azərbaycanda Miqrasiya qeydiyyatından keçməsi.\n– H.Əliyev adına hava limanı və digər ölkələrin hava limanlarında VİP-xidmətin göstərilməsi (110-a yaxın dünya hava limanlarının 150-ə yaxın VİP gözləmə otaqları). Victory Tour həmçinin Sizə və Sizin qonaqlarınıza qarşılama və yola salma xidmətlərini təqdim edir.\n– Maşınların və avtobusların icarəsiı. Qrup və individual transferlər.\nŞirkətin prinsip və məqsədləri\nVictory Tour şirkətinin əsas missiyası - professional bilik və bacarıqlarımızdan istifadə edərək müştərilərimizə lazımıi xidmətləri təşkil etməkdir. Şirkətin qələcək 5 ilə qoyduğu məqsəd – davamlı inkişaf və Azərbaycanın ən yaxşı səyahət agentliklərindən biri statusunu qazanmaqdır.\n– düzgünlük və ədalət\n– bizim güvvəmiz birliyimizdədir\n– hər bir işdə profesionallıq\n– gündən-günə yaxşı olmaq\n– müştərilərdən yalnız müsbət rəylər almaq\n– şirkətin inkişafi və böyüməsinə nail olmaq\nBu prinsiplər əsasında, Victory Tour şirkəti, öz müştərilərinin hər birisi ilə əlaqələrini qurur. Victory Tour şirkəti ilə əməkdaşlıq etmək istəyən şirkətlər və müştərilər bizimlə əlaqə saxlaya bilər:\nTurlara abunə ol\nYeni turlar və endirimlər üçün abunə olun\nSizin abunə təsdiq edildi


“Barama Hackathon 2017” layihəsinin qalibləri açıqlandı\n25 Aprel 2017 15:10\nAzercell Telekom MMC və PAŞA Bank-ın dəstəyi ilə Barama İnnovasiya və Sahibkarlıq Mərkəzinin gənc proqramçılar üçün təşkil etdiyi təlim və yarış xarakterli “Barama Hackathon 2017” layihəsinin qalibləri açıqlanıb. 25 aprel tarixində baş tutan mükafatlandırma mərasimində hər bir komanda 5 dəqiqədən çox olmayan müddət ərzində hazırladıqları resursları münsiflər heyəti qarşısında təqdim ediblər. Xatırladaq ki, developerlərə təqdim olunan bu dəfəki mövzu – mobil telefonların xüsusiyyətlərindən istifadə edərək yeni mobil tətbiqin yaradılması idi. 22 aprel saat 09:00-da start verilən yarış 36 saat davam edib. Beləliklə, ilk 3 yerin qalibi aşağıdakı komandalar oldu: 1ci yer “The Dev Squad” komandası, 2ci yer “Hello Hackathon 2” və 3cü yer “Semicolon“.\nQaliblər Music Gallery, Azercell və PAŞA Bank tərəfdən dəyərli hədiyyələrlə mükafatlandırılıb. Müəyyən bir mövzu ilə bağlı proqramçıların komanda şəklində məhdud zaman çərçivəsində rəqəmsal resurslar hazırladığı “Hackhaton”lar bütün dünyada adətən “Google”, “Netflix”, “Facebook”, “HP” və “Microsoft” kimi nəhəng şirkətlər tərəfindən həyata keçirilir.\nMəlumat üçün bildirək ki, layihə çərçivəsində komandaları qida ilə “Özsut” restoranlar şəbəkəsi təmin edib. Tədbirin Media dəstəyi isə technote.az portalına məxsusdur.\nQeyd edək ki, ötən il də Barama İnnovasiya və Sahibkarlıq Mərkəzinin təşkilatçılığı ilə “Barama Hackathon 2016” keçirilib. Layihənin əsas məqsədi ölkəmizdə informasiya texnologiyaları sahəsinə olan marağı artırmaq və bu sahədə olan istedadlı insanların bacarıqlarını nümayiş etdirməsinə imkan yaratmaqdır.\n30 İyul 20:18\nADA-nın “Yay düşərgəsi” "Azercell"də!\n27 İyul 10:22\n26 İyul 15:55\nE-Hökumət – zamanın tələbini necə yerinə yetiririk?\n25 İyul 16:07\n24 İyul 03:45\n"Azercell" media nümayəndələrini təbrik edir\n22 İyul 17:02\n"Azercell"dən abunəçilərinə XƏBƏRDARLIQ: Bu mesajlara cavab verməyin!\n22 İyul 10:35


İqlimşünaslar tropiklərdə nazik buludların iqlimi necə sərinləşdirdiyini aydınlaşdırıblar - AZƏRTAC – Azərbaycan Dövlət İnformasiya Agentliyi\nİqlimşünaslar tropiklərdə nazik buludların iqlimi necə sərinləşdirdiyini aydınlaşdırıblar\nTropik enliklərdə nazik buludluluq iqlimin sərinləşməsinə böyük təsir göstərir. Stokholm və Mayami universitetlərinin alimləri bu qənaətə gəliblər. AZƏRTAC “rns.online” saytına istinadla xəbər verir ki, tədqiqatın təfsilatı “Nature Communications” jurnalında dərc olunub.\nAlimlər peyklər və lidarlardan (atmosferin zondlanması üçün istifadə olunan lazer lokatorlar) toplanan məlumatları təhlil ediblər. Məlum olub ki, tropiklərdə orta yarusun nazik buludları (dəniz səviyyəsindən təxminən beş metr hündürlükdə) çox vaxt dərin konvektiv buludların bilavasitə yaxınlığında formalaşır. Bundan başqa, məlum olub ki, nazik buludların yaratdığı soyutma effekti çox yüksəkdə olan yarımşəffaf uzunsov buludların doğurduğu istiləşmə effekti qədər əhəmiyyətli ola bilər.\nMeteoroloqlar ümidvardırlar ki, tədqiqatın nəticələri bundan sonra da elmi ictimaiyyətin marağına səbəb olacaq. Alimlər qeyd ediblər ki, iqlim modelləri qurularkən orta yarusun buludları nəzərə alınsa, iqlim dəyişikliyi proqnozları daha dəqiq olar.\nAZERTAG.AZ :İqlimşünaslar tropiklərdə nazik buludların iqlimi necə sərinləşdirdiyini aydınlaşdırıblar


Azərbaycanlılar döyülüb geri qaytarılır » Qafqazinform.az\nGüney Azərbaycanın Urmiya şəhərinin İran parlamentindəki millət vəkili Nadir Qazipur Gənclər və İdman nazirinə məktub yazaraq, Futbol Federasiyasının Azərbaycanın “Traktor” komandasına qarşı etdiyi ayrı-seçkiliyə etiraz edib.\nAxar.az xəbər verir ki, “Azərbaycanın “Traktor” futbol komandasına əziz Tehranın iki komandası kimi dəstək verilsin” başlığı ilə yazılan məktubda “Traktor”la Tehran komandalarına fərqli münasibətin olduğu qeyd olunub.\n“Traktor”la Tehran komandaları arasında keçirilən görüşlərdə “Traktor” tərəfdarları döyülərək məzlum şəkildə Azərbaycana qayıdırlar. Federasiya rəqib komandalara (“İstiqlal” və “Perspolis” nəzərdə tutulur) qarşı heç bir tədbir görmür”, - məktubda bildirilir.\nAzərbaycanlı millət vəkili açıq şəkildə heç bir görüşün adını çəkməyib, lakin onun ötən günlərdə Tehranda keçirilən “Traktor”-“İstiqlal” görüşünə işarə etdiyi ehtimal olunur. Həmin görüşdən sonra Federasiyanın İnzibati Komitəsi “Traktor” tərəfdarlarını qanunu pozmaqda günahlandıraraq, Azərbaycan klubunu 15 milyon tümən cərimələyib.\nBu görüşdə hakimin ədalətsiz qərarları da diqqət çəkib.\nFədayə Laçın intihara cəhd edib? - Vəkildən açıqlama\nABŞ və Türkiyə Aralıq dənizində qarşı-qarşıya\nAzyaşlı qızına zəhər verib öldürməkdə təqsirləndirilən qadının məhkəməsi başlayıb\nAparıcı və aktyor Vatan Şaşmaz oteldə ölü tapılıb\nAzərbaycan gömrükçüləri yük gəmisində bəyan edilməmiş yüklər aşkar edib\nRusiya Ukrayna hərbi gəmisinə atəş açdı\nBakıda keçmiş məhkum silah satmaq istəyərkən tutulub\nYunanıstan matəm elan etdi: 60 ölü, 150 yaralı - Video\nİngilislər etiraf etdi: “Dünya elmini bu müsəlman kəşfləri dəyişib”


Azərbaycanda sülhün, əmin-amanlığın və sabitliyin olması beynəlxalq layihələrin və BMT-nin "2030 Gündəliyi"nin həyata keçirilməsi üçün əhəmiyyətlidir - Qaiser Navab | Eurasia Diary\nAzərbaycanda sülhün, əmin-amanlığın və sabitliyin olması beynəlxalq layihələrin və BMT-nin "2030 Gündəliyi"nin həyata keçirilməsi üçün əhəmiyyətlidir - Qaiser Navab | Eurasia Diary - ednews.net\n11.08.2020 11:51 Müsahibələr A- A A+\nPakistanlı ictimai fəal Qaiser Navab EDNews.net saytına Dağlıq Qarabağ münaqişəsinin ədalətli həllinin vacibliyi ilə bağlı eksklüziv müsahibə verib. Qaiser Navab müsahibəsində Pakistan-Azərbaycan münasibətlərinə və hər iki ölkənin regional və beynəlxalq layihələrə əhəmiyyətli təsirinə də toxunub.\nQaiser Navab insan hüquqları və gənclərin fəaliyyəti sahəsində tanınmış şəxsdir. Qaiser Navab bir çox dünya ölkərini səyahət edib və Pakistan gənclərini 39-dan çox ölkədə keçirilmiş beynəlxalq forumlarda təmsil edib. O, “Sağlamlıq və Təhsil üçün Birlikdəyik” təşkilatının yaradıcısı və icraçı direktorudur. Onun rəhbərlik etdiyi bu təşkilat gənclərin Dayanıqlı İnkişaf üçün Sağlamlıq və Təhsilin reallaşdırılmasında ortaya qoyduğu qabiliyyətlərinin və potensialının həyata keçirilməsinə yardım edir.\nCənab Navab, siz bilirsiniz ki, Qarabağ müharibəsi nəticəsində Ermənistan silahlı qüvvələri Azərbaycan ərazisinin 20 faizini işğal etmişdir. İşğal olunmuş ərazilərdə Azərbaycan əhalisinə qarşı etnik təmizləmə və soyqırım həyata keçirilmiş və Azərbaycan mədəniyyəti məhv edilmişdir. Çox acınacaqlı haldır ki, Ermənistan istənilən sülh təşəbbüsünü rədd edir. Rəsmi Yerevan BMT-nin qətnamələrinə hörmətsizlik edir, beynəlxalq hüququn prinsiplərinə məhəl qoymur və Azərbaycan ərazisində işğalı davam etdirir. Təəssüflər olsun ki, beynəlxalq birlik erməni işğalının Cənubi Qafqazda sülhə və sabitliyə necə ciddi təhdid olduğunu başa düşmür. Beynəlxalq birliyin erməni təcavüzünə qarşı biganəliyinin Cənubi Qafqazda sabitliyə necə təsir etməsi barədə fikrinizi bildirməyinizi xahiş edirik.\n- On illərdir davam edən Ermənistan-Azərbaycan münaqişəsi bütün regionu əhatə edə biləcək böyük və qanlı müharibəyə gətirib çıxara bilər. Buna səbəb münaqişə tərəflərindən birinin, Azərbaycanın qonşusu Ermənistanın Azərbaycana məxsus Dağlıq Qarabağ bölgəsini və ətraf yeddi rayonları işğal altında saxlamasıdır. Ermənistan Azərbaycanlılara qarşı etnik təmizləmə aparmaqla bu əraziləri özünə ilhaq etmək siyasəti yürüdür. Ermənistanın arxasında böyük güclər dayanır. Ona görə də hər hansı kiçik bir müharibə böyük güclərin toqquşa biləcəyi beynəlxalq qarşıdurmaya səbəb ola bilər.\nSizin fikrinizcə, nə üçün beynəlxalq ictimaiyyət Ermənistana işğalı dayandırmaq və qonşusunun ərazi bütövlüyünə hörmət etməsi üçün təzyiq göstərmirlər?\n- Beynəlxalq ictimaiyyətin münaqişənin həllində maraqları olmadığından heç bir tədbir görmürlər. Beynəlxalq ictimaiyyətin maraqlarının olmaması boşluğun yaranmasına səbəb olur və Ermənistan bu boşluqdan yararlanmağa çalışır və danışıqlar masasına oturmur. Bundan əlavə, Ermənistanın dikbaşlığı Birləşmiş Millətlər Təşkilatının qətnamələrinin icra olunmasına imkan vermir.\nSizcə, Dağlıq Qarabağ münaqişəsinin ədalətli həlli və Cənubi Qafqazda sabitliyin bərpa olunması regionun Avrasiya qitəsində geosiyasi əhəmiyyətinin artmasına təsir edə bilərmi?\n- Bəli. Şübhəsiz ki, münaqişənin həlli və Ermənistan və Azərbaycanın sülh razılaşması regionun Avrasiya qitəsində geosiyasi əhəmiyyətinin artmasına təsir edə bilər. Bu hər iki ölkə arasında ticarət və turizmin artmasına və bütövlükdə bölgə üçün faydalı ola bilər. Bundan əlavə, Çinin "Bir kəmər, bir yol" təşəbbüsünün və beynəlxalq "Şimal-Cənub" Beynəlxalq Nəqliyyat Dəhlizinin inkişafına kömək edə bilər.\nÇinin "Bir kəmər, bir yol" təşəbbüsü və Hindistanın "Şimal-Cənub" Beynəlxalq Nəqliyyat Dəhlizinin daxil olduğu Avrasiyanın beynəlxalq ticarət və enerji marşrutlarında Azərbaycanın əhəmiyyətli rolunu necə qiymətləndirərdiniz?\n- Coğrafi cəhətdən Azərbaycan bu marşrutların mühüm hissəsində yerləşir. Azərbaycanda sülhün, əmin-amanlığın və sabitliyin olması beynəlxalq layihələrin və BMT-nin 2030 Gündəliyinin həyata keçirilməsi baxımından əhəmiyyətlidir. Çinin “Bir kəmər, bir yol” layihəsindən danışarkən, yüklərin Pekindən Londona daşınmasını 11 gün azaltmaq gücünə malik olan Bakı-Tbilisi-Qars dəmir yolunu qeyd etməliyik. Həmçinin, Azərbaycan Fars körfəzini Baltik dənizi ilə birləşdirəcək "Şimal-Cənub" beynəlxalq nəqliyyat dəhlizinə investisiya qoyub. Düşünürəm ki, bu layihələr yalnız bölgənin ümumi rifahına xidmət edəcək.\nAzərbaycan və Pakistan qardaş ölkələrdir. Hər iki ölkə arasında iqtisadiyyat, ticarət, enerji, hərbi, mədəniyyət, təhsil və digər sahələrdə sıx və geniş əməkdaşlıq mövcuddur. Pakistanın qabaqcıl və güclü silahları Azərbaycan ordusunun güclənməsində mühüm rol oynayır. Həmçinin, Pakistan və Azərbaycan müxtəlif təşkilatlar və diplomatik formatlar vasitəsiylə regional iqtisadiyyatın və tranzit yollarının inkişaf etdirilməsində birlikdə fəaliyyət göstərirlər. Hər iki ölkənin bu sahədəki fəaliyyətini necə qiymətləndirərdiniz?\n- Pakistan və Azərbaycan arasında uzunmüddətli səmimi əlaqələr mövcuddur. Qeyd etmək lazımdır ki, Pakistan, Türkiyə ilə birlikdə Qarabağ münaqişəsində Azərbaycana birmənalı mənəvi, siyasi və diplomatik dəstək verir. Hər iki ölkə arasında ticarət, iqtisadiyyat, hərbi, təhsil və mədəni sahələrdə əməkdaşlıq davamlı inkişaf edir. Bundan əlavə, hər iki ölkə Çinin "Bir kəmər, bir yol" və Hindistanın "Şimal-Cənub beynəlxalq nəqliyyat dəhlizi kimi bir çox regional layihələrdə mühüm rol oynayır. Təhsil, elm, gənclər, mədəniyyət və elmi-texnoloji və innovativ mübadilə proqramları və iqtisadi layihələrdə əməkdaşlıq iki qardaş ölkəni daha da yaxınlaşdıra bilər. Həmçinin, iki ölkənin sənət adamlarının və filmlərinin, mahnılarının, əsərlərinin mübadiləsi də insanların yaxınlaşmasında mühüm rol oynaya bilər.\nMüsahibəni götürdü: Yunis Abdullayev


Oqtay Əsədov: "Ayıb olmasın, Baronessa Koks..."\nMilli Məclisin payız sessiyasında çıxış edən deputat Məlahət İbrahimqızı sağlamlığında problem olan tələbələrin təhsil haqqından azad edilməsi barədə təklifini səsləndirib. Ancaq spiker Oqtay Əsədov bildirib ki, qanunvericilikdə belə bir güzəşt əksini tapıb.\nMusavat.com xəbər verir ki, deputat Qənirə Paşayeva da xanım həmkarının dediklərini müdafiə edib:\n“Əgər bu məsələ həllini tapıbsa da, bəzi universitetlər bu qaydaya əməl etmir. Bu yaxınlarda görmə qabiliyyətində problem olan tələbələr bizə də müraciət etmişdilər”.\nQ.Paşayeva Hollandiya Azərbaycan Türk Mədəniyyət Dərnəyinin başqanı İlhan Aşkının həbs təhlükəsi ilə üz-üzə qalmasına da diqqət çəkib. Deputat bildirib ki, Hollandiyadakı diaspor fəalımız qondarma erməni soyqırımına etiraz etdiyi, Xocalı soyqırımı ilə bağlı fikirlər söylədiyi üçün məhkəməyə verilib. Deputat bizim vəkillərin diaspor fəalını müdafiə edəcəyinə əminliyini ifadə edib.\nDeputat Aydın Mirzəzadə parlamentin bir iclasının Gəncədə keçirilməsi barədə vaxtilə qaldırılan təklifi xatırladıb: “Qarşıdan dövlətçiliyimizin bərpasının 25 illiyi gəlir. Mən təklif edirəm ki, bu bayram münasibətilə Gəncədə, Lənkəranda, yaxud Mingəçevirdə parlamentin xüsusi iclasları keçirilsin”.\nDeputat Fazil Mustafa Q.Paşayevanın qaldırdığı məsələyə toxunub:\n“İlhan Aşkın Hollandiyada Xocalı abidəsinin qoyulmasının müəllifidir və bu gün ona təzyiq olur. Azərbaycanın da borcudur ki, onu müdafiə etsin. Azərbaycanı tez-tez ittiham edirlər ki, mitinqə çıxan insanları həbs edirsiniz. İndi biz bu məsələni Avropanın qarşısında ciddi şəkildə qoymalıyıq. XİN və Diaspora Komitəsi bu məsələni nəzarətdə saxlamalıdır”.\nF.Mustafa Nuru Paşanın adının əbədiləşdirilməsi barədə yenidən məsələ qaldırıb:\n“Türkiyədə Nuru Paşanın məzarı təmir olunub. Yaxşı olardı ki, Azərbaycan tərəfi də heç olmasa simvolik olaraq ora vəsait ayırardı. Moskvanın, Sankt-Peterburqun azad olunması dövlət səviyyəsində qeyd olunur. Biz də Bakının işğaldan azad olunmasına ciddi ciddət verməliyik. Azərbaycana heç bir aidiyyatı olmayan kommunist Mustafa Sübhinin adına küçə var. Amma Azərbaycanı xilas edən adamın adına heç bir ünvan yoxdur. Hətta küçə adı da. Biz mütləq bu məsələyə baxmalıyıq”.\nDeputat Bəxtiyar Əliyev Britaniya parlamentinin təmsilçisi Baranessa Koksun işğal olunmuş Azərbaycan ərazilərinə saysız-hesabsız qanunsuz olaraq səfər etdiyinə diqqət çəkib. Bildirib ki, ermənipərəst deputat Baronessa Koks erməni hərbçilərlə görüşərək onların xristianlıq uğrunda döyüşdüyünü deyir.\nSpiker “Ayıb olmasın, Baronessa Koks atasını da tanımır”, - deyə məsələyə reaksiya verib.\nDeputat Elmira Axundova ailə qurmazdan əvvəl gənclərin tibbi müayinədən keçərkən ortaya çıxan fəlakətli nəticələrə diqqət çəkib. Bildirib ki, 87 min müayinə olunan gəncdən 9 mini talassemiya, 700-ü siflis və SPİD daşıyıcılarıdır. Xanım deputat bu gənclərin müalicə olunandan sonra ailə qurması üçün onlarla profilaktik söhbətlər aparılmasını təklif edib. Deyib ki, lazım gələrsə, onların valideynləri bu müzakirələrə cəlb olunmalıdır.\nAsim Mollazadə ölkədə keçirilən Bakı Humanitar Forumundan bəhs edib:\n“Qonaqların arasında olan parlament rəhbərləri və təmsilçiləri Azərbaycana kömək etmək, Xocalı soyqırımını ölkələrində tanıtmaq istəyən insanlar var. Bundestaqın üzvü olan türk deputat Erməni Milli Komitəsi tərəfindən mükafatlandırılıb. Təklif edərdim ki, Azərbaycan parlamenti Xocalı soyqırımını tanıyan parlamentarları mükafatlandırmaq üçün medal verək, yaxud təşəkkür elan edək”.\nSpiker deyib ki, Azərbaycan medal da verməsə, dəyərləndirmə ilə əlaqədar müəyyən addımlar atır: “Biz hətta bəzi deputatlara medal da vermişik. Ermənilər isə milli xəyanətkarlar olanları mükafatlandırır”.\nDeputat Aqil Abbas özünəməxsus qeydi ilə həmkarı Fazil Mustafanın Nuru Paşa ilə bağlı təklifini müdafiə etdiyini bildirib: “Türklər özləri Nuru Paşanın qəbrini 67 ildən sonra tapdılar. Qənirə xanım da orada iştirak və çıxış etdi. Amma deyirəm görən Nuru Paşaya abidə qoysaq, türklərin xətrinə dəyməz ki?”\nDeputat Qüdrət Həsənquliyev 2016-cı ildə Azərbaycanın xaricə oxumaq üçün tələbə göndərə bilməməsindən bəhs edib:\n“Azərbaycana yüksək ixtisaslı kadrlar lazımdır. Ona görə də xüsusi bir qanun layihəsi qəbul etmək lazımdır. Biz yaxın 10 ildə hər il heç olmasa, 100 istedadlı tələbəni xarici ölkələrin yüksək ali təhsil müəssisələrinə göndərməliyik. Azərbaycanda çox yüksək ixtisaslı hüquqşünaslara ehtiyacı var”.


Stemford Bric (ing. Stamford Bridge) — İngiltərənin paytaxtı London şəhərinin Fulhem borosunda yerləşən futbol stadionu. Stadiondan Çelsi FK-u ev stadionu kimi istifadə edir. Stadionun tutumu 41.798 nəfərdir. İngiltərənin ən böyük 9-cu stadionudur. Stadion Çelsi azarkeşlərinin qurduğu "Çelsi Stadion Sahibləri" (ing. Chelsea Pitch Owners) şirkətinə aiddir.\nStemford Bric stadionu\nFulhem, London, İngiltərə, Böyük Britaniya\n27 aprel 1877\n"Çelsi Stadion Sahibləri"\n"London Atletik" FK (1877-1904)\n"Çelsi" FK (1905-h.h)\n"London Monarxs" FK (1997)\n103 x 67 m\n4 Əsas oyunlar\n4.1 İngiltərə Kubokunun finalları\n4.2 Beynəlxalq oyunlar\nStadion boş halda ikən\nStemford Bric İngiltərənin ən qədim stadionlarından biridir. Tikintisinə 1876-cı ildə başlanmış, açılışı isə 1877-ci ilin 28 aprelində başvermişdir. 1905-ci ildən burada "Çelsi" FK ev oyunlarını keçirir. "Körpü" ləqəbi ilə də tanınır.\nÇelsi rus milyarder Roman Abramoviçin əlinə keçməmişdən qabaq maddi sıxıntılar çəkən klub idi. Belə ki, komanda rəhbərliyi maddi problemlər üzündən stadionu itirməmək üçün Stemford Brici 1997-ci ildə "Çelsi Stadion Sahibləri" şirkətinə satmışdılar.\nBir neçə il sonra Çelsi dünyanın ən güclü futbol klublarından biri olmuşdur. Stemford Bric artıq komanda üçün kiçik idi. Bunun üçün stadion ərazisinin satılıb yenisi tikilməsi qərarlaşdırılmışdır.\nMitinqlərin 61.6 faizi satışa çıxarılmışdır.\nStadion 4 əsas tribunadan ibarətdir:\nİngiltərə Kubokunun finallarıRedaktə\n1920 50.018 Aston Villa 1–0 Haddersfild Taun\n1921 72.805 Tottenhem Hotspur 1–0 Vulverhəmpton Uonderers\n1922 53.000 Haddersfild Taun 1–0 Preston Nort End\n11 dekabr 1909 İngiltərə həvəskarlar komandası 9-1 Hollandiya\n5 aprel 1913 İngiltərə 1-0 Şotlandiya\n20 noyabr 1929 İngiltərə 6-0 Uels\n7 dekabr 1932 İngiltərə 4-3 Avstriya\n11 may 1946 İngiltərə 4-1 İsveçrə\n25 mart 2013 Braziliya 1-1 Rusiya\nÇelsi-Vest Bromviç oyunundan görüntü (1905, sentyabr)\nStadionun girişi (12 mart, 2009)\nChelsea Stadium Tours Guide Arxivləşdirilib 2008-11-21 at Archive.today\nBehind the scenes of Stamford Bridge Arxivləşdirilib 2010-03-06 at the Wayback Machine\nMənbə — "https://az.wikipedia.org/w/index.php?title=Stemford_Bric&oldid=5685520"\nLast edited on 1 yanvar 2021, at 08:05\nBu səhifə sonuncu dəfə 1 yanvar 2021 tarixində, saat 08:05-də redaktə edilib.


Britaniyalı qadın biplanla 23 ölkədən keçərək tarixi uçuşa imza atıb\n18:13 9 Yanvar 2016\nBritaniyalı təyyarəçi qadın Treysi Kertis-Teylor 1942-ci il istehsalı olan açıq kabinəli “Boeing Stearman” biplanı ilə Britaniyanın Farnboro aerodromundan Avstraliyanın Sidney şəhərinə qədər üç aylıq uçuşu uğurla başa vurub.\nAZƏRTAC RİA Novosti informasiya agentliyinə istinadla xəbər verir ki, Kertis-Teylor 23 ölkədən keçməklə 22 min kilometr yol qət edib və uçuş zamanı yanacaq doldurmaq üçün 54 dəfə yerə enib. Uçuş müddətində ümumi hesabla 8 min litr yanacaq sərf olunub.\nXatırladaq ki, biplan biri-birinin üzərində yerləşən qoşa aparıcı qanadlarla təchiz edilmiş təyyarələrə deyilir. Bu cür konstruksiya keçən əsrin pərli mühərrikləri üçün böyük qaldırıcı qüvvə əldə etməyə imkan verirdi.\nBiplanla ilk rəsmi uçuş 1903-cü ildə baş tutub.


“Azərsu”: “Qarabağda yeni su mənbələri müəyyənləşdiriləcək” - Qanunla.Az\n“Azərsu” ASC ötən ilin oktyabr ayından işğaldan azad olunmuş ərazilərdə su təchizatı sistemlərinin bərpasına başlayıb.\nNoyabr ayında – Şuşa işğaldan azad olunduqdan bir neçə gün sonra isə əməkdaşlar şəhərə ezam olunublar və qısa müddətdə Şuşanın su təchizatı sistemlərinin bərpası ilə bağlı işlər həyata keçirilib. İlkin olaraq noyabrın 25-də Kiçik Kirs-Şuşa magistral su kəməri bərpa edilib, şəhərə suyun verilməsini təmin olunub. Buna qədər isə Daşaltıda su təchizatı sistemi bəpra edilib. Orada Şuşa şəhərinə su daşıyan maşınların doldurulması üçün məntəqə yaradılıb. Bunun ardınca Zarıslıda işlər görülüb, Zarıslı-Şuşa magistral kəməri ilə suyun verilməsi dekabr ayında bərpa edilib. Daha sonra “Azərsu”yun həm Hardrut qəsəbəsində, həm də Şuşa şəhərində daimi xidmət göstərən briqadası olub. Onlar qarşıya çıxan problemlərin operativ həlli ilə məşğul olurlar. Hardrutdakı xidmət Cəbrayıl, Füzuli, Zəngilan, Qubadlı rayonlarına və Hardrut qəsəbəsinə, Şuşadakı xidmət isə Şuşa şəhərinə və ətraf ərazilərə xidmət edir.\nBu ilin yay aylarında “Azərsu” Kəlbəcərdə 3-cü xidmətini yaradıb. Şəhəndə hərbi xidmət aparan şəxsi heyətin, mülki şəxslərin yaşadığı obyektlərin su təminatının aparılması ilə bağlı daimi xidmət təşkil olunub. Amma əsaslı işlər əsasən Şuşada başlayıb. Ölkə prezidentinin təsdiq elədiyi proqrama uyğun olaraq şəhərin su təchizatı sistemlərinin yenidən qurmasının I mərhələsi icra olunur. Təqribən bu ilin avqust ayında orada işlərə başlanılıb. Kiçik Kirs-Şuşa magistral kəmərinin 5,3 kilometrlik hissəsinin yenidənqurması işləri həyata keçirilir. Eyni zamanda layihənin I mərhələsi Şuşada hər birinin həcmi 500 kubmetr olan 2 su anbarının və 6 kilometr şəhərdaxili şəbəkənin tikintisini əhatə edir. Bu ilin sonunda, gələn ilin əvvəllərində bu layihənin yekunlaşdırılması nəzərdə tutulur.


Azərbaycanda hərbi hissələrdə taksofonlar quraşdırılır - Trend.Az\nAzərbaycanda hərbi hissələrdə taksofonlar quraşdırılır\nTelekommunikasiya Materials 4 İyul 2014 13:36\nAzərbaycanın Rabitə və Yüksək Texnologiyalar Nazirliyinin "Aztelekom" İstehsalat Birliyi hərbi hissələrdə taksofon parkının genişləndirilməsinə başlayıb.\nAzərbaycan, Bakı, 4 iyul /Trend, müxbir Hüseyn Vəliyev/\nAzərbaycanın Rabitə və Yüksək Texnologiyalar Nazirliyinin "Aztelekom" İstehsalat Birliyi hərbi hissələrdə taksofon parkının genişləndirilməsinə başlayıb. Bu barədə cümə günü İB-dən Trend-ə məlumat verilib.\nLayihə Müdafiə Nazirliyi ilə birgə həyata keçirilir və hərbi hissələrdə bir neçə taksofonun quraşdırılmasını nəzərdə tutur.Taksofonlardan istifadə üçün dövlət rabitə operatoru danışıq kartları da təklif edir.\n"Aztelekom"dan bildiriblər: "Reallaşdırılan layihə Azərbaycanda taksofon rabitəsinin inkişafına müəyyən impuls verib. Bu gün "Aztelekom" şəbəkəsində çalışan taksofonların sayı 100 ədədə çatır".\n2011-ci ildə dövlət rabitə operatoru öz şəbəkəsindəki taksofonların sayını otuz faizdən çoz azaltmışdı ki, buna səbəb taksofon parkının gəlirliliyinin azalması idi. Bir müddət əvvəl İB-dən Trend-ə deyildiyi kimi, taksofon rabitəsini əngəlləyən aspektlərdən biri mobil rabitənin nüfuz səviyyəsinin yüksək olması və əhalinin telefonlaşdırılmasıdır.\nBuna baxmayaraq, əgər taksofon rabitəsinə tələb artarsa, İB taksofon parkının genişləndirilməsi işini bərpa etməyə hazırdır.


Almanı qabıqlı yeyin, çünki...\n15:33 14.09.2015 (Yenilənib 15:52 14.09.2015)\nBu meyvənin qabığını cəmi 5-10 dəqiqə üzünüzdə tutduğunuz zaman yorğunluğunuzu aradan qaldırır və dərinizi təmizləyir.\nBAKI, 14 sen – Sputnik. Almanın insan sağlamlığı üçün son dərəcə xeyirli bir meyvə olduğunu artıq hamımız bilirik. Təbii möcüzəvi meyvə olan alma tək özü ilə deyil, qabığı ilə də sanki şəfa paylayır.\nBu meyvənin qabığını cəmi 5-10 dəqiqə üzünüzdə tutduğunuz zaman yorğunluğunuzu aradan qaldırır və dərinizi təmizləyir. Alma qabığında olan Triterpenoids adlı maddə dəri üçün çox faydalıdır.\nBundan başqa, Xərçəng hüceyrələrinin törəməsinə maneə olan alma qabığı, dəriyə sürtülən zaman qırışmaları yox etmədə birə-bir təsirlidir.\nAlma qabığı öskürək üçün də faydalıdır. Qaynadılaraq içilsə, sinəni yumşaldar və bəlğəmi yox edər. İştahı azaltmağa da yardımçı olur. Bununla piylənmənin də qarşısı alınmış olur.\nAlma qabığı diş sağlamlığı üçün də çox faydalıdır. Dişləri təmizləyər və diş ətlərini gücləndirər. Bütün bu faydalarına görə, almanı qabığıyla birlikdə yeməyiniz məsləhətdir. Çünki, bu sizi bir çox xəstəliklərdən qoruyar.\nalmanın xeyri, alma haqqında, alma qabığı, xərçəng hüceyrələri, Triterpenoids maddəsi, möcüzəvi meyvə, təbii möcüzəvi meyvə, meyvə, insan sağlamlığı, alma


Firdovsi Umudov: Güləş kişi idman növüdür – MÜSAHİBƏ\n09:35 12-07-2018 | 288\nBudəfəki müsahibimiz hamımızın yaxşı tanıdığı simalardandır. 2012-ci ildə dünyanın ən yaxşı məşqçisi adına layiq görülmüş Firdovsi Umudov hələ ki bu göstəricidə yeganə azərbaycanlıdır.\nSərbəst güləş üzrə böyüklərdən ibarət yığma komandamızın baş məşqçisi, “Sərhədçi” Olimpiya İdman Mərkəzinin rəis müavini olan Umudov bu ilin əvvəlindən Azərbaycan Güləş Federasiyasının vitse-prezidentlərindən biridir.\nO, milletinsesi.info-a verdiyi müsahibəsində şəxsi həyatı ilə bağlı maraqlı məqamlara toxunub.\n– Gəlin, keçmişə səyahət edək. Uşaq vaxtı davakar olduğunuzu bilirik...\n– Bir bacı və bir qardaş olmuşuq. Anam dərslərimizə fikir verən idi. Ancaq unutmayaq ki, mən Qazaxda böyümüşəm. Məhəlləmizə “Çayqırağı” deyirdilər. O məhəllə bir az “kriminal” olub (gülür). Davaya meyilli idik. Atam deyirdi ki, döyülüb, ağlayıb üstümə gəlmə. İndiki uşaqlara baxanda görürəm ki, onlar bir az cırlaşıblar. Amma biz başqa cür böyümüşük. Sel gəlib çay daşanda biz ayaqyalın o küçələrdə gəzirdik. Amma dərslərimi buraxmırdım.\n– Davakar olmaqla oxumaq bir qədər ziddiyyət təşkil edir. Bunun öhdəsindən necə gəlirdiniz?\n– Bunu müəllimlərim, sinif yoldaşlarım təsdiqləyə bilər. Orta məktəbdə əlaçı olmuşam. 11-ci sinfə kimi məktəbin Şərəf lövhəsində şəklim asılıb. Kitab əlimdən düşmürdü. 13-14 yaşlarımda Ramiz Tağıyev və Sahib Namazovun rəhbərliyi altında güləşməyə başladım. Ancaq buna qədər futbol oynayırdım. “Göyəzən” komandasının aşağı yaş qruplarında qapıçı idim. Həmçinin məktəbin komandasının da qapıçısı olurdum.\n– Futbolu davam etdirmədiniz, amma güləşin arxasınca getdiniz. Bunun səbəbi nə idi?\n– Bilirsiniz ki, Qazax Azərbaycanda güləş üzrə inkişaf etmiş rayonlarımızdan sayılır. Ətrafımda olan insanlar futboldan çox, güləşə maraq göstərirdi. Həm də davakar, dəcəl olduğumdan, güləş fəndləri bilmək istəyirdim. Güləş həm də özünümüdafiə üçün lazımi idman növüdür. Düzdür, evdən idmanla peşəkar şəkildə məşğul olmağıma razı deyildilər. İstəyirdilər ki, ali təhsilli olum, oxumağın arxasınca gedim.\n– Uşaq vaxtkı davadan, dəcəlliyinizdən hər hansısa bir iz, xatirə qalıbmı?\n– Həmin dövrdən xatirə burnum qalıb (gülür). Qaldığımız evdən qaça-qaça gəlib bir borudan tutmaq istəyirdim. Tullananda onu tuta bilmədim və üzü üstə yerə yıxıldım. Burnum qırıldı. Amma onu da deyim ki, burnum qırılsa da, ağlamadım. Əlim də uşaq vaxtı dava zamanı qırılıb. Alnımda isə çapıq var. Bunlar hamısı uşaqlıqdan qalma xatirələrdir. Göründüyü kimi, davadan heç kimə xeyir gəlməyib.\n– Qırıqlardan söz düşmüşkən, güləşdə qulaqların qırılması çox olur. Oğlan uşaqlarının güləşlə məşğul olmamasının bir səbəbi boyun bəstə qalmasıdırsa, digər səbəbi həmin qırılma hallarıdır...\n– 13-14 yaşlarında biz cəbhə bölgəsində kişilik, torpağı qorumaq haqda düşünürdük. Biz gözəllik haqda fikirləşməmişik. Kişinin kişi görkəmi, kişi xarakteri olmalıdır. Qulaq qırıla da bilər. Hər bir şey qurban tələb edir. Güləş kişi idman növüdür. Bəlkə də bizim rayonda başqa idman növü populyar olsaydı, mən onu seçərdim. Atamda güləşə dair jurnal vardı. Orda məşhur Sovet güləşçilərinin şəkilləri vardı. Qazaxda güləşdən çox danışılırdı. Evdə də gördüyüm bu idman növü idi.\nAtam güləşlə bərabər boksda Məhəmməd Əlinin döyüşlərinə baxırdı. Evdən çox şey asılıdır. Adımın Firdovsi qoyulması da güləşlə bağlıdır. Atamın dostu Firdovsi Ömərova görə belə qoyulub. 1992-ci ildə keçmiş Əli Bayramlıda (indiki Şirvan) milli qəhrəman Nofəl Quliyevin xatirəsinə keçirilmiş beynəlxalq turnirdə çempion oldum. Həmin atamın dostu çəkiölçmə mərasimində idi. Doğum şəhadətnaməmə baxanda məni tanımışdı. Elə oldu ki, sonra onun rəhbərliyi altında Sumqayıtda məşq etmişəm. Onun məşqçiliyi sayəsində gənclər arasında Avropa çempionatının mükafatçısı oldum, dünya birinciliyində iştirak etdim. 1993-cü ildən 2004-cü ilədək millinin üzvü olmuşam.\n– Qeyd etdiniz ki, valideynləriniz güləşlə peşəkar şəkildə məşğul olmağınızı istəmirdi. Bəs, buna necə razılaşdılar?\n– Atamın xəbəri yox idi. O bunu yalnız rayon birinciliyinə gedəndə bilmişdi. Qabaq-qabağa oturub mənə dedi ki, burdan o tərəfə geriyə yol olmayacaq. Ya güləşlə məşğul ol, ya da təhsilin dalınca get. 2-3 ilin içində yeniyetmələr üzrə ölkə çempionu olub yığmaya düşdüm. Halbuki həmin vaxtlar çətin şəraitdə məşq edirdik. Məşq zalımızın yanına top, qrad mərmisi düşürdü. Mən bunları yaşadığımdan, həmişə indiki şəraitlə keçmişi müqayisə edirəm.\nİndiki şəraitdən bəhrələnmək lazımdır. 90-cı illərin əvvəllərində ölkədə xaos yaşandığından, biz Almaniyadakı dünya çempionatına gedə bilmədik. Orada iştirak etsəydik, bəlkə də yeniyetmələr üzrə bir neçə dünya çempionumuz olacaqdı. Amma 1993-cü ilin iyul-avqust aylarında gənclərin Avropa çempionatında iştirak etdim. 1995-ci ildə Almaniyadakı Avropa çempionatına gedəndə iki nəfər yer tutdu. Rəhim Namazov gümüş, mən isə bürünc medal qazandım. Hər ikimiz Qazax güləş məktəbini təmsil edirdik.\nBiz o vaxt pul, mükafat haqda yox, dövlət, bayraq haqda düşünürdük. İndiki milli üzvləri o vaxtkı çətinliyi, ölkənin xaos dönəmlərini görməyib. Bəziləri heç o vaxt anadan olmamışdı. İndiki dövrü tərifləyəndə deyirlər ki, yaltaqlanır. Düzünü demək bəyəm yaltaqlıqdırmı? 1993-cü ildəki qitə birinciliyində Azərbaycanı tanımırdılar. Biz necə Afrika ölkələrini az tanıyırıqsa, o vaxt da bizə qarşı münasibət elə idi. İndi isə maşallah hamı tanıyır. Ölkəmiz dövlət başçımızın uğurlu siyasəti nəticəsində dünyada tanınır. Eləcə də idmana dövlət səviyyəsində qayğı yüksək dərəcədədir. Bu üzdən mən ölkəmlə fəxr edirəm.\n– Bəs niyə məhz güləşin sərbəst növünü seçmisiniz? Bunu böyüdüyünüz bölgədə daha çox sərbəst güləşin populyar olması ilə əlaqələndirmək olar?\n– Orda yunan-Roma güləşi ilə məşğul olanlar da vardı. Bayaq qeyd etdiyim kimi, bu, mühitdən asılı olan işdir. Atam vaxtı ilə sərbəst güləşlə məşğul olub. Düzdür, peşəkar şəkildə olmayıb, amma özü üçün turnirlərdən medallar, diplomlar qazanıb. Amma düz qeyd edirsiniz ki, bizim rayonumuzda döyüş növlərindən əsas inkişaf etmişi sərbəst güləş idi.\n– Bizdə olan məlumata görə, siz vaxtı ilə avtomobil qəzası da keçirmisiniz. Bu hadisə necə baş verib?\n– Dostlarla rayona gedirdim. Həmin vaxt avtomobil qəzasına düşdük. Bunu çox adam, hətta evdən heç kim bilməmişdi. Anam zəng vuranda demişdilər ki, gəlirik. Belə hadisə hər bir adamın başına gələ bilər. 22-23 yaşımda – güləşdə ən yaxşı vaxtlarımda belə bir qəza keçirməyim çox pis oldu. Ölümdən döndüm. Bir həftə qolum sınıq gəzdim, qabırğam ağ ciyərimi zədələmişdi. Bu ağrılar dözülməz idi. Üstəlik, həmin vaxtlar valideynlərsiz Bakıda yaşayırdım.\nQəza keçirdiyim vaxtlarda dostumu-düşmənimi tanıdım. Düzdür, sonradan həmin insanları yenə yaxınıma buraxdım. İndi oturub fikirləşirəm ki, mən niyə bu səhvləri etdim? Mən əməliyyat stolunda məni qoyub gedən dostlarımı gördüm. Halbuki həmin insanlar mənə dost idilər. Gözümü açanda dostlarımı soruşdum, dedilər ki, onlar gedib.\nNarkozdan ayılandan sonra zəng etdim ki, hardasınız? Dedilər ki, işimiz çıxdı, getdik. Məndən vacib işinizmi var? O qəza müddətində yalnız Elsevər Zeynalov adlı uşaqlıq dostumu gördüm. O bütün əməliyyat proseslərində yanımda oldu. Sonra deyəndə ki, siz yaxşı dost deyilsiniz, pislərinə gəlir. İş, vəzifə bu gün var, sabah yoxdur. Amma hər zaman alnın açıq, üzün ağ olmalıdır.\nƏtrafın hər zaman səni qorumalıdır. Bir nəfər haqda pis fikir formalaşdırmaq üçün insanların çox olduğu yerdə yalan danışsan, sənin haqda neqativ düşüncə formalaşacaq. İndi həmin insanlardan uzağam. Mən qulluqçu ailəsindən çıxmışam. Zülm-zəhmətlə bu yerə gəlmişəm. Yığmada əynimizə geyməyə forma tapmırdıq. Təlim-məşq toplanışı keçirmirdik. Dişim, dırnağım, alın tərimlə bu səviyyəyə gəlib çatmışam. Nizam-intizama hər zaman fikir vermişəm. Bu üzdən Dövlət Sərhəd Xidmətinin polkovnik-leytenantıyam.\n– Ondan sonra idmançı karyeranızı bitirdiniz?\n– Yox, ondan sonra da davam etdim. Qolumda mil ola-ola hardasa 6-7 ay sonra çıxıb ölkə çempionu oldum. Amma böyük turnirlərdə yarışa bilmədim. Qolumda şiddətli ağrılar olduğundan, həkimlər güləşməyimə icazə vermədi. Qolumdakı mil qırılıb sümüyə girmişdi. İkinci dəfə əməliyyat olundum. Ondan sonra 2004-cü ildə güləşməyi dayandırdım.\n– Valideynlərdən sizdən narazılıq edənləri olubmu?\n– Hamının xoşuna gəlmək mümkün deyil. Əksər vaxt günah məşqçidə görülür. İlk günahı öz övladında görməlisən. Mən millidə nizam-intizama fikir verən adamam. Əgər intizam yoxdursa, idmançı qaydalara riayət etmirsə, onu tənbeh etmək lazımdır, tərifləmək yox. Yığmada olduğum müddətdə atam bir dəfə olsun məni tərifləməyib. Deyir, ağladan yanında otur, güldürən yanında yox. Tərifin də, tənqidin də öz yeri var. Bu dəqiqə kiminsə haqqında pis şey yazın, tanıyan da, tanımayan da başlayacaq təhqirə. Sən axı onu tanımırsan, eşitməyə görə niyə şərh yazırsan?!\nƏn zəhləm gedən şey kənardan deyilənə əsasən insan haqda pis fikir formalaşmasıdır. Bu dəqiqə Toğrul Əsgərov, Hacı Əliyev, Cəbrayıl Həsənov və Şərif Şərifov öz çəkilərində bir nömrədirlər. Onların çəkisində legioner olsa da, qalib gəliblər. Hacı Əliyev əbəs yerə üçqat dünya çempionu olmayıb. 2006-cı ildən bu uşaqlarla birgə çalışıram. Onların yeniyetmələrin baş məşqçisi olduğum vaxtdan tanıyıram.\nBəzən bilmədən idmançıları tənqid edirlər. Namiq və Arif Abdullayev qardaşları 2004-cü il Olimpiadasından bir neçə gün öncə atalarını itirdilər. Fərid Mansurov 2008-ci il Olimpiadasında yarışa 1-2 gün qalmış qırx dərəcə temperaturu qalxdı. Çıxıb, uduzdu. Başladılar, baltalamağa. Belə şeylər idmançıya psixoloji təsir göstərir. Bu, məşqçilər üçün də pisdir.\nMənə 41 yaşdan çox verərsiniz. Çünki adam çox yüklənir. Olimpiada zamanı çəkdiyim stressi Allah heç kimə göstərməsin. Məşqçilər olub ki, güləşçini danlamaqdansa, ona bəraət qazandırır. Onu vaxtında tənqid etməlisən. Yığmada şəxsi mənafe olmamalıdır. Əvəzolunmaz insan yoxdur. Firdovsi də bir neçə ildən sonra olmayacaq. Biz həmin güləşçiləri öz yerimizə mütəxəssis kimi hazırlamalıyıq.\nAzərbaycanda Faiq Qarayev, Qurban Qurbanov kimi yaxşı yerli məşqçilər var. Niyə bura başqa yerdən mütəxəssis gətirilməlidir? İranda bayrağımız tərsinə açılanda mən düzəltdirdim. Əcnəbi olsaydı, buna fikir verməyəcəkdi. İçimizdə patriotizm, vətənpərvərlik olmasa, nəticədən danışmaq qeyri-mümkündür.\n– Sizin haqqınızda mənfi fikir söyləyən insanlar nəyi əsas gətirir?\n– Kənardan kobud, özündənrazı görünməyimi. Neyləyim ki, mən də belə anadan olmuşam (gülür). Mən evlənəndə də haqqımda pis sözlər danışanlar vardı. Ancaq sonra pis düşünənləri inandıra bildim ki, mən əslində elə insan deyiləm. Ümumiyyətlə, insan qabağa getdikcə, səni istəməyən qüvvələr haqqında pis fikir formalaşdırmağa başlayır. Bunu edənlər tanıdığım insanlar idi. Soruşurdum ki, mənim haqda niyə pis danışırsan, deyir ki, bizə də elə deyirdilər. Nə olsun, sənin haqda da çox şey deyirlər...\n– Sizi artıq cənnətdə hesab etmək olar?\n– O, Allahın əlindədir. Bilirəm, bunu niyə deyirsiniz. Üç qız övladı olan cənnətlikdir deyirlər. Allah bilən məsləhətdir. Qoy hər kəs öz əməlinə görə qiymətləndirilsin. Mərdiməzar insanları da Allah bizdən uzaq etsin.\n– Bayaq qeyd etdiniz ki, nizam-intizama fikir verənsiniz. Hətta öz yaxınlarınızdan birini buna əməl etmədiyi üçün millidən kənarlaşdırmısınız. Kim olub o?\n– Öz doğma əmim oğlu. Bu, 2008-ci ildə olub. Onda mən yeniyetmələrin baş məşqçisi idim. Məşqlərə gecikirdi deyə, belə etdim. İndi özü Bakıda güləş məşqçisi işləyir. Bu əslində o birilərə də dərs olmalıdır. Qohumbazlıq olan yerdə, nəticə də olmaz. Mən öz köməkçi məşqçilərimə də irad tuturam. Əgər o, iradı başa düşmürsə, onunla işləməyə dəyməz.\n– Yəqin ki bu addımınıza görə qohumlarınızdan sizdən inciyən olar...\n– Atam buna görə zəng vurdu. Dedim ki, mən öz prinsiplərimdən kənara çıxa bilmərəm. Əgər belə etməsəydim, məşqə gecikən uşaqlar səhəri gün deyəcəkdi ki, necə olur öz əmioğlunu cəzalandırmırsan, bizi cəzalandırırsan?! Nizam-intizam qaydaları hamı üçün eynidir. Bir-iki dəfə üzrlü səbəblərdən gecikmək olar. Amma bu ardıcıl hal almamalıdır.\nFotoqraf: Sadiq FƏRZƏLİBƏY


"Bizim icazəmiz olmadan heç bir xarici vətəndaş Dağlıq Qarabağa gedə bilməz"-İLHAM ƏLİYEV | Analoq.az\nAna səhifə/Ölkə/“Bizim icazəmiz olmadan heç bir xarici vətəndaş Dağlıq Qarabağa gedə bilməz”-İLHAM ƏLİYEV\n“Bizim icazəmiz olmadan heç bir xarici vətəndaş Dağlıq Qarabağa gedə bilməz”-İLHAM ƏLİYEV\nSülhməramlılar qarşısında məsələ qoymuşduq ki, icazəmiz olmadan heç kim Qarabağa gedə bilməz.Bu gün Ermənistanı bürümüş böhran onların işğalçılıq siyasətinin nəticəsidir. Gərək bizim torpaqlarımızdan sülh yolu ilə çıxardılar, biz onlara şans vermişdik. Gərək öz xoşu ilə çıxardılar bizim torpaqlarımızdan, amma biz bunun tamamilə əksini görürdük.Qanunsuz məskunlaşma, şəhərlərimizin adlarının dəyişdirilməsi, Azərbaycanın tarixi, mədəni, dini irsinin silinməsi. Əfsuslar olsun ki, bəzi beynəlxalq təşkilatlar və şirkətlər onlara bu sahədə yardım etmişdilər”.\nKONKRET.az xəbər verir ki, bu sözləri yanvarın 6-da Azərbaycan Respublikasının Prezidenti İlham Əliyev 2020-ci ilin yekunlarına həsr olunmuş müşavirə deyib.\nBu adamlarda koronovirusa yoluxma riski azdır


Oxu.az - Marketlərdə polietilen torbalar pulla satılır? - AÇIQLAMA\nMarketlərdə polietilen torbalar pulla satılır? - AÇIQLAMA\nBir neçə gündür ki, sosial şəbəkələrdə bəzi marketlərdə polietilen torbaların ödənişli satılması barədə məlumatlar paylaşılır.\nİddialara görə, mağazalarda alış-veriş edən əhaliyə sellofan torbalar beş-on qəpiyə satılır.\nEkologiya və Təbii Sərvətlər Nazirliyinin mətbuat xidmətinin rəhbəri İradə İbrahimova Oxu.Az-a açıqlamasında bildirib ki, nazirliyin marketlərdə satılan polietilen torbaların qiymətlərini tənzimləmək səlahiyyəti yoxdur:\n“Biz torbaların mağazalarda pulla satılmasının tərəfdarıyıq. Amma onların qiymətini biz müəyyən etmirik. Sosial şəbəkələrdə marketlərdə polietilen torbaların pullu olması ilə bağlı xəbərlərə yazılsa da, mağazalarda torbaların pulla satışına də rast gəlinməyib”.\nNazirlik polietilen qablaşdırma ilə bağlı həyəcan təbili çalır\nNazirlik rəsmisi bildirib ki, sellofan torbalar təbiətə çox ziyan vurur:\n“Bu torbalar istifadə edildikdən sonra ətraf ərazilərdə və yol kənarında xoşagəlməyən mənzərə yaradır. Biz ətraf mühitin qorunması üçün insanların alış-verişlərdə parça torbalardan istifadə edilməsini tövsiyə edirik”.\nİradə İbrahimova qeyd edib ki, Ekologiya və Təbii Sərvətlər Nazirliyi bir müddət əvvəl polietilen torbaların tədricən azaldılması və məhdudlaşdırılması təşəbbüsünü irəli sürüb:\n“Plastik və polietilen tullantılarının ətraf mühitə mənfi təsirlərinin azaldılması məqsədilə nazirlik tərəfindən kompleks tədbirlər planı hazırlanıb və qərar verilməsi üçün aidiyyəti qurumlara təqdim edilib.\nHazırda polietilen torbaların pullu olması, plastik qablaşdırma materiallarından istifadənin məhdudlaşdırılması, alternativ qablaşdırma materiallarından istifadə üçün şəraitin yaradılması və bu kimi digər məsələlərlə bağlı təkliflər paketi razılaşdırma mərhələsindədir.\nTəbiəti qorumaq, ona sevgi ilə yanaşmaq hamımızın borcudur”.\nDünyanın heyrətamiz şəhərləri. Bakı - VİDEO\nBakıda avtobus sürücüsü qaydaları kobud şəkildə pozdu - VİDEO\nBakının mərkəzində avtobus yandı\nGəncədə avtomobil piyadanı vurub öldürdü\nGöyçayda gənc bayram günü faciəvi şəkildə öldü\nBakıda Novruz tonqalları alovlandırıldı - VİDEO\nXınalıq yolunda qar uçqunu baş verib - VİDEO\nXaricdə yaşayan azərbaycanlılar Novruzu necə qeyd edirlər? - FOTO\nElçin Quliyev bayramı iranlı həmkarı ilə qeyd edəcək\nAzərbaycanlı rusiyalı məktəbli ilə evləndi və cəzadan xilas oldu\nAzərbaycanda illərin sınağından çıxmış adətin sirri\nSəməni halvası belə hazırlanır - VİDEO\nBakı-Şamaxı yolunda DYP maşını aşıb, xəsarət alan var - VİDEO\nXızıda “şübhəli” 110 toyuq aşkarlandı


Azərbaycan elminin “qəbirqazan”ı AMEA-nın “tabut”unda “son mənzil”ə yola salındı… – QAZİ.AZ\nANA SƏHİFƏ/Cəmiyyət/Azərbaycan elminin “qəbirqazan”ı AMEA-nın “tabut”unda “son mənzil”ə yola salındı…\nAzərbaycan elminin “qəbirqazan”ı AMEA-nın “tabut”unda “son mənzil”ə yola salındı…\nBu gün Milli Elmlər Akademiyasının Ümumi yığıncağında Ramiz Mehdiyevin vida çıxışı səmimiyyətdən hədsiz uzaqlığı bir yana, ikrah doğurdu.\nOnun Prezident Administrasiyası rəhbəri kimi ölkəyə etdiyi pislikləri bir kənara qoysaq AMEA rəhbərliyinə gəldiyi gündən Azərbaycan elminə tutduğu divanın fəsadları hələ neçə onilliklər öz dağıdıcı təsirlərini göstərəcək. Onun bu günki çıxışında dediyi “Ulu öndər Heydər Əliyevin vaxtında bəyan etdiyi kimi, Akademiyanı qoruyub saxlamaq və daha da inkişaf etdirmək lazımdır” fikirləri isə hədsizliyin zirvəsi və Gebbels faşizminin ağ yalan meyvəsi hesab oluna bilər.\nAzərbaycan elminin gerçək qəbirqazanının qısa zamanda vurduğu sarsıdıcı zərbənin təkcə birini xatırlatmaq kifayətdir. Hələ bir neçə il əvvəl Akif Əlizadənin zamanında məhz prezident İlham Əliyev AMEA-nın yubileyinə şəxsən təşrif buyurmuşdu və o, çıxışında AMEA-da gəncləşmə siyasəti aparılmasının zəruriliyi barədə tapşırıq vermişdi. O zaman məhz Akif Əlizadənin xoşməramlı fəaliyyəti nəticəsində prezident İlham Əliyevin bu tapşırığına dərhal reaksiya verildi və AMEA – nın müxbir üzvlüyünə stimullaşdırmaq üçün “AMEA-nın professoru” adlı yeni pillə yaradıldı. Qısa zamanda şəffaf keçirilən imtahanlarla gənc professorlar seçildi.\nAmma elə ki, Ramiz Ənvərovuiç AMEA dəhlizlərində peyda oldu, kreslosuna oturmamış AMEA-nın verdiyi diplomları ləğv elədi, həmin professorların ayağını o qocaman elm məbədinin kandarından kəsdi. İndi bu adam ar-həya etmədən Azərbaycan elminin inkişafına yenə də töhfə verəcəyindən dəm vurur. Onun Azərbaycan elminə verə biləcəyi töhfə ancaq bir ibrətamiz rəvayətdə deyildiyi Əzrayılın uşaq paylamasına bənzəyir. Allah eşqinə, kimsəyə onun elmindən töhfə gərək deyil, Azərbaycan elmini bundan sonra öz mənfur düşüncələri ilə çirkləndirməsin, yetər…\nMÜHARİBƏ TEATRI: Bu, Putinin Ukrayna sərhədindəki sonuncu dramı deyil...


PKK-çılar gecə uşaqları məzarlığa aparıb... - ŞOK ETİRAFLAR - MINVAL.INFO\nPKK-çılar gecə uşaqları məzarlığa aparıb… – ŞOK ETİRAFLAR\nPKK terror təşkilatının təhdid edərək tərkibinə qatdığı uşaqlar Türkiyə Silahlı Qüvvələrinə təslim olaraq ifadə veriblər.\nPublika.az xəbər verir ki, həmin uşaqlardan biri, 15 yaşlı adı açıqlanmayan uşaq PKK-çıların onu ailəsinə zərər verməklə təhdid edərək məcburi şəkildə təşkilata üzv etdiklərini bildirib.\nOnun sözlərinə görə, terrorçular uşaqları bu yolla təhdid edir və məzarlığa gəlmələrini tələb edir. Oradan da birbaşa təşkilatın düşərgəsinə aparır.\nQaçanlar dağda yaşamağın çox çətin olduğunu, təşkilatda onlara aşılananların doğru şeylər olmadığını etiraf edir. Onlar ölüm təhlükəsi altında oluğu üçün qaçdıqlarını və hələ də bu təhlükənin davam etdiyini deyirlər.\nTarix: 2018/08/20 16:26


🥇 ▷ Etiketler (Android / iPhone) 2020 yaratmaq üçün 10 ən yaxşı tətbiq » ✅\nEtiketler (Android / iPhone) 2020 yaratmaq üçün 10 ən yaxşı tətbiq\nŞəxsi etiket paketinizə ehtiyacınız var? WhatsApp və digər chat saytları üçün yaradıcılıqla öz etiketlərinizi etdiyinizi düşünürsünüz? Burada sizə öz stiker paketinizi yarada və duyğularınızı daha asan ifadə edə biləcəyiniz ən yaxşı Android / iPhone 2020 Etiket Maker tətbiqini söyləyəcəyik.\nHəmçinin yoxlayın – WhatsApp etiket tətbiqetməsi / Avtar Maker tətbiqi\n1. Android chat etiketləri\nBu tətbiq Android 2020 üçün ən yaxşı etiket hazırlayan bir tətbiqdir və bununla hər hansı bir görüntüyü etiketə çevirə bilərsiniz və istənilən dildə istənilən mətn əlavə edə bilərsiniz. Bu proqramı indi yükləyin və istədiyiniz etiketləri yaradın və mətn, şəkillər, ifadeler, memes və s. İstifadə edə biləcəyinizi düşünün. Həm də yaradıcılığınızı sevdiyiniz sosial media chat tətbiqetməsində bölüşməyə imkan verir. Budur, bu tətbiqetmədə, qələm alətinin köməyi ilə əlsiz etiketlər də edə bilərsiniz və gündəlik dilinizdə hər hansı bir şey yaza bilərsiniz və onu bir etiketə çevirə bilərsiniz. Bu proqramlar ilə gündəlik dildə yazmaqla sınırsız mətn etiketləri yarada və png şəkillərini etiketlərə çevirə bilərsiniz. Burada desi etiketləri edə bilərsiniz və limitsiz etiket paketləri edə bilərsiniz. Bu proqramlar həmçinin xoşbəxt ad günü etiketləri, sevgi etiketləri, dinamik emojilər, limitsiz memlar və daha çox şey etməyə imkan verir.\n2. Whatsapp üçün Etiket Maker! iPhone\nBu tətbiq iPhone 2020 üçün etiketlər yaratmaq üçün ən yaxşı tətbiqlərdən biridir və özünüzü saxladığınız şəkillərdən xüsusi etiketlər düzəltməyə imkan verir. Bu tətbiqetmədə, fırlana bilərsiniz və etiketlər etmək üçün fotoşəkillərin ölçüsünü də dəyişə bilərsiniz. Bu proqram həmçinin etiketlərinizə mətn əlavə etməyə imkan verir. Onları dostlarınızla da bölüşə bilərsiniz.\n3. Xihan Qiao iPhone Etiket Maker\nBu proqram istifadəçilərə şəxsi etiketlərini yaratmağa və bölüşməyə imkan verir. Bu proqramla şəxsi şəkil etiketlərinizi düzəldə bilərsiniz və kitabxanadan şəkillər seçə bilərsiniz. Sonra barmaqlarınızın köməyi ilə görüntünü kəsməlisiniz. Bu şəxsi etiketinizə hazırdır. Dostlarınızla paylaşın.\n4. Etiket studiyası – Android whatsapp üçün Etiketlərin yaradıcısı\nBu proqram istifadəçilərə WhatsApp və GBoard üçün öz etiketlərini düzəltməyə imkan verir və həmçinin dostları ilə bölüşməyə imkan verir. Bu proqram istifadəçilərə hər paketdə ən çox 30 etiket olmaqla 10-a qədər etiket paketi yaratmağa imkan verir. Bu proqramda fotoşəkil çəkmək üçün kameranızdan istifadə etməlisiniz və ya da kitabxanadan seçim etməlisiniz. Barmağınızla bir etiket konturu çəkməlisiniz və etiketlərinizə mətn və şəkillər də əlavə edə bilərsiniz. Bu tətbiq etiket etmək üçün bir çox filtrə malikdir və daha çox funksiyaya malikdir.\n5. Yapışdırın! – Android foto istehsalçısı\nBu proqramı indi yükləyin və WhatsApp və digər sosial media chat hesablarınız üçün inanılmaz etiketlər yaradın. Bu tətbiqetmədə asanlıqla fon şəkillərini kəsə və onlara inanılmaz etiketlər edə bilərsiniz. Bu proqramlar, daha gözəl görünməsi üçün etiketlərinizə müxtəlif effektlər tətbiq etməyə imkan verir. Etiketlerinizi digər fonlarla birləşdirə və sonradan istifadə üçün kitabxanada saxlaya bilərsiniz. Bu proqramlar sizə həqiqi bir etiket effekti verəcək və hissələri peşəkarların orijinal etiketlərinə daha çox bənzəyəcəkdir. Bu proqramı indi əldə edin və yaradıcı alın.\n6. Viko və şirkətdən stiker istehsalçısı. Android\nBu proqramla whatsapp üçün özünüz etiket paketi edə bilərsiniz. Nə etməli olduğunuz yalnız şəkilinizi kəsmək və ya memları idxal etməkdir. Burada bu tətbiqetmədə, WhatsApp üçün öz etiket paketinizi yarada bilərsiniz. Etiketler etmək üçün öz fotoşəkillərinizi istifadə edə bilərsiniz və ya işləmək üçün cib telefonunuzdan hər hansı bir fotoşəkildən istifadə edə bilərsiniz. Siz onu qablaşdırıb göndərə bilərsiniz.\n7. Android etiket istehsalçısı\nBu istifadəçilərə öz etiketlərini düzəltməyə imkan verir. Bu tətbiqetmədə asanlıqla fon şəkillərini kəsə və onlara inanılmaz etiketlər edə bilərsiniz. Bu proqramlar, daha gözəl görünməsi üçün etiketlərinizə müxtəlif effektlər tətbiq etməyə imkan verir. Bu proqram istifadəçilərə paket başına maksimum 30-dək stiker ilə limitsiz etiket paketləri yaratmağa imkan verir. Bu proqramda fotoşəkil çəkmək üçün kameranızdan istifadə etməlisiniz və ya da kitabxanadan seçim etməlisiniz. Barmağınızla bir etiket konturu çəkməlisiniz və etiketlərinizə mətn və şəkillər də əlavə edə bilərsiniz.\n8. Android qrafik dizaynı\nBu Etiketler və logo dizayn istehsalçıları üçün asan bir tətbiqdir. Bu tətbiqdə bir etiket istehsalçısının bir etiket etməsi üçün lazım olan hər şeyi var. Burada etiketlər düzəldə bilərsiniz və loqotiplər də hazırlaya bilərsiniz. Burada nişanlar və inanılmaz bir emoji istehsalçısı da edə bilərsiniz. Bu tətbiq etiket hazırlamaq üçün qarışdıra və uyğunlaşa biləcəyiniz 500-dən çox qrafik elementi ehtiva edir.\n9. Android etiket istehsalçısı\nBu proqram etiketlər düzəltməyə və stikerlər üçün öz stil paketlərinizi düzəltməyə imkan verir. Bu proqram öz ifadə etiketlərinizi yaratmağınıza kömək edəcək və bir çox yenilikçi fon və filtrdən ibarətdir. Bu tətbiqetmədə, qalereya, kamera və ya selfie-dən şəkillər seçə və onları gözəl etiketlərə çevirə bilərsiniz. Bununla yanaşı, ağ xətləri basaraq hədləri tənzimləyə bilərsiniz və böyütmə və kiçiltmə funksiyası ilə daha dəqiq düzəlişlər edə bilərsiniz. Etiketlerinizi SD karta saxlaya və ya sosial mediada paylaşa bilərsiniz.\n10. Stickify: Android whatsapp üçün Etiketlərin yaradıcısı\nStickify, WhatsApp üçün fərdi etiketlər hazırlamağa imkan verir. Bu proqramı indi yükləyin və istədiyiniz etiketləri yaradın və mətn, şəkillər, ifadeler, memes və s. İstifadə edə biləcəyinizi düşünün. Həm də yaradıcılığınızı sevdiyiniz sosial media chat tətbiqetməsində bölüşməyə imkan verir. Bu tətbiqdən istifadə edin və yaradıcılığınızı növbəti səviyyəyə keçirin.\nBeləliklə, bu öz etiket paketini yarada və duyğularınızı daha asan ifadə edə biləcəyiniz ən yaxşı Android / iPhone 2020 Etiket Maker tətbiqetməsidir. Ümid edirəm bu səhifəni bəyənəcəksiniz. Bəyənin, paylaşın və yuxarıdakı tətbiqi şərh edin. təşəkkür edirəm


“AccessBank”da kadr dəyişikliyi » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n"AccessBank” İdarə Heyətinin tərkibindəki dəyişiklikləri rəsmi olaraq bəyan edir. Belə ki, Bankın İdarə Heyətinin Sədri Anar Həsənov Bankı bu ilin dekabr ayının sonunda tərk edir.\nCənab Həsənov 2002-ci ildə Bankda əmək fəaliyyətinə başlamış ilk əməkdaşlardan biridir.\nO, 2018-ci ildə İdarə Heyətinin Sədri vəzifəsinə təyin edilib. Anar Həsənovun Bankdan ayrılmasından sonra İdarə Heyətinin yeni Sədrinin seçilib, Bankın beynəlxalq səhmdarları və Mərkəzi Bank tərəfindən təsdiqlənməsinədək Sədr vəzifəsini Yevqeniya Qaşikulina icra edəcək.\n"AccessBank”ın Müşahidə Şurasının sədri Oleq İvaniyçuk Bankda kadr dəyişikliklərini belə şərh edib: "Anar Həsənov Bankda 18 il fəaliyyət göstərdi və bu müddət ərzində qarşımıza qoyduğumuz strateji hədəflərə çatmağımızda onun əvəzsiz rolu var. Cənab Həsənov qərar verib ki, digər yerli bankda fəaliyyətinə davam edərək, yeni nailiyyətlər əldə etsin.\nMən onun qərarına hörmətlə yanaşıram və yeni işində uğurlar arzu edirəm. Həmçinin "AccessBank”ın Müşahidə Şurasının adından Anar Həsənova Bankda fəaliyyəti dövründə çalışqanlığı və sadiqliyi üçün təşəkkürümüzü bildirirəm. Əminəm ki, yeni komandası Anar Həsənovun təcrübəsindən və idarəetmə bacarığından çox şey qazanacaq. "AccessBank” Azərbaycan bank sektorunu hər zaman yüksək səviyyəli mütəxəssislərlə təmin edib. Hazırda "AccessBank”ın keçmiş əməkdaşları müxtəlif maliyyə qurumlarında mühüm vəzifələrdə işləyirlər.\n"AccessBank”ın həm Baş ofis, həm də filiallarda çalışan peşəkar komandası Bankın uğurunun əsas zəminidir. Biz əminik ki, bu komanda müştərilərimizə yüksək səviyyədə xidmət göstərərək, Bankımızı yeni inkişaf səviyyəsinə qaldıracaq. "AccessBank”ın Azərbaycan iqtisadiyyatında vacib rol oynamağa davam edərək, ölkədə mikromaliyyələşdirmə lideri mövqeyini qoruyub saxlayacağına əminəm. Bu komandanın bir hissəsi olmağımla fəxr edirəm.”\n"Palıdlı sahil"də 14 yaşlı qıza qarşı seksual hərəkətlər edən keçmiş polis həbs edildi - RƏSMİ\nƏr "TikTok"dakı bu paylaşımına görə arvadını öldürdü - FOTO\nRusiyada uçuşa hazırlaşan iki helikopter toqquşdu


FOX.AZ : Müsavat Partiyasının başqanı İsa Qəmbər də Əkrəm Əylislini tənqid etdi\nBu gün — 20 Yanvar 2020, 09:37\nMüsavat Partiyasının başqanı İsa Qəmbər də Əkrəm Əylislini tənqid etdi\n“Əkrəm Əylislinin əsərində erməni tərəfi haqlı, Azərbaycan tərəf haqsız çıxarılır”\n“Toplumun bu əsərə münasibətində tənqid, qınaq kifayət qədər güclüdür və əsasən haqlı tənqid və qınaqdır”.\nFOXnews.az-ın “Yeni Müsavat” qəzetinə istinadən verdiyi məlumata görə, Müsavat Partiyasının başqanı İsa Qəmbər bunu yazıçı Əkrəm Əylisinin “Daş yuxular” romanına münasibət bildirərkən söyləyib.\nİsa Qəmbər deyib ki, təhqirlər, təhdidlər, hücumlar, hədə-qorxu gəlmələr də var, bu, qətiyyətlə yolverilməzdir: “Bəlli məsələdir ki, Ermənistanla Azərbaycan, erməni xalqı ilə Azərbaycan xalqı arasında bir çox mövzularda çox ciddi şəkildə fikir ayrılıqları, qarşıdurmalar var. Bu tarixə, coğrafiyaya, dinə, mədəniyyətə də aiddir. Bu ziddiyyətlər toponimikaya qədər gəlir. Əkrəm Əylislinin də əsərində demək olar ki, bütün bu mövzuların hamısına toxunulur, hamısında erməni tərəfi haqlı, Azərbaycan tərəf haqsız çıxarılır. Bu, absurda yaxın bir mövqedir, məqbul deyil. Biz söz, ifadə azadlığını qeyd-şərtsiz qəbul edən insanlarıq. Əslinə qalsa, Əkrəm Əylislinin bu əsərini də hər kəs onun azadlığının ifadəsi kimi qəbul edir. Amma istənilən müəllifin söz azadlığı olduğu kimi, ona qarşı tənqidi fikir söyləyənlərin də azadlığı var. Əkrəm Əylisli ilə uzun illər tanışlığımız var, qarşılıqlı hörmətimiz olub. Mövqelərimiz zaman-zaman çox kəskin fərqlənsə də, hər zaman qarşılıqlı hörmət əsasında münasibətlərimiz olub. Bu əsərin müdafiə olunacaq bir tərəfi yoxdur. Əsər bədii cəhətdən Əkrəm Əylisli səviyyəsindən aşağı bir əsərdir. Mövzuları işləmək baxımından isə tarixin və gerçəkliyin tam təhrifidir. Əkrəm müəllim müsahibələrində humanizmdən danışır, bu əsər vasitəsilə konfliktin həllinə çalışdığını iddia edir. Məncə, bu əsər konfliktin həllini yaxınlaşdırmır, uzaqlaşdırır. Çünki bir tərəfi tam, yüz faiz haqlı, digər tərəfi isə tam haqsız göstərmək konfliktin həllinə xidmət edə bilməz. Əkrəm müəllim deyir mən sübut etmək istəyirəm ki, erməni və Azərbaycan xalqları bir yerdə yaşaya bilər. Amma bütün əsəri ondan ibarətdir ki, tarix boyu ermənilər özlərini çox yüksək səviyyədə təqdim ediblər, Azərbaycan xalqı isə qəddarlıq edib, qırğınlar törədib, onların haqlarını tapdayıb və s. Bu, konfliktin həllinə xidmət eləmir, həllinə zərbə vurur”.\nİsa Qəmbər bildirib ki, sırf humanizm nöqteyi-nəzərindən, sırf böyük yazıçı mövqeyi-nəzərindən yanaşılsa, biz onlarla böyük yazıçıların əsərlərini oxumuşuq. Onun sözlərinə görə, humanizm baxımından müharibə, silah, insanların bir-birini qırması əleyhinə dünya tarixinə, mədəniyyətinə, ictimai fikrinə, ədəbi prosesinə böyük töhfələr vermiş çoxsaylı nəhəng əsərlər var: “Sən humanizm mövqeyindən çıxış edirsənsə, xalqları birliyə çağırırsansa, bunu etməyin də yolları var. Müharibənin, qəddarlığın, insanların bir-birini qırmasının nə dərəcədə anlaşılmaz, qeyri-məqbul olmasını əsaslandıran, bunları ibtidai icma dövrünün qalığı səviyyəsində qiymətləndirən yazıçılar da var. Amma burda xalqların biri mələk, digəri şeytan kimi təqdim olunur, bu, nə cür ola bilər? Lap tutaq ki, söhbət erməni və Azərbaycan xalqından getmir. Böyük bir yazıçı nə cür bir xalqı mələk, o biri xalqı şeytan elan edə bilər? Bu, böyük bir yazıçı üçün nə cür mümkün ola bilər? Mən bu sözü deməliyəm ki, Əkrəm Əylislinin şöhrətpərəstliyi bu əsərində zirvəyə qalxıb və özünə də, cəmiyyətimizə də, bölgədəki sülhə, barışa da çox ciddi zərbə vurulub. Bu baxımdan əsərin tənqidi tam haqlıdır”.\nMüsavat Partiyasının başqanı qeyd edib ki, bu əsər Azərbaycan ədəbiyyatının bugünkü bir faktıdır və artıq erməni tərəfi bu əsərdən gen-bol istifadə etməyə başlayıb. Ermənistan-Azərbaycan konflikti, mövzusu qaldıqca bu əsər də Ermənistanın Azərbaycana qarşı təbliğat alətləri sırasında öz yerini tutacaq.


«Məqsədimiz daha çox oxucu kütləsinə sahib olmaqla yanaşı, Azərbaycan reallıqlarını dünyaya çatdırmaqdır» » BolgeXeber.Com -Bölgələrdən xəbəriniz olsun!\nBolgeXeber.Com » Müsahibə-Reportaj » «Məqsədimiz daha çox oxucu kütləsinə sahib olmaqla yanaşı, Azərbaycan reallıqlarını dünyaya çatdırmaqdır»\nNəsimi Zahidoğlu: «Məqsədimiz daha çox oxucu kütləsinə sahib olmaqla yanaşı, Azərbaycan reallıqlarını dünyaya çatdırmaqdır»\nAzərbaycanın media sektorunda xeyli sayda qəzet, jurnal və xəbər portalları olsa da, onların sırasında fərqlənənlərin sayı elə də çox deyil. Özünün reytinqinə, aktiv xəbər yayımlanmasına, operativlik, doğruçuluq və dəqiqlik prinsiplərinə riyayət edənlər arasında önəmli yerlərdən birini də Reportyor.tv saytı tutur.\nBolgexeber.com xəbər verir ki, Reportyor.tv 2012-ci ilin 11 noyabrında təsis edilib. Həmin gündən bəri Xəbər Portalı oxucularını mütəmadi olaran xəbərlə təmin etməkdədir. Saytın rəhbəri Nəsimi Zahidoğlu isə uzun illərdir media sahəsində çalışan peşəkar jurnalistlərdəndir.\nQeyd edək ki, Reportyor.tv bu illər ərzində daima öz prinsiplərinə sadiq qalaraq, oxuculara operativ xəbər yetişdirməklə məşğul olur. İndiyə qədər ən ciddi, ən maraqlı və ən dəqiq xəbərləri yaymaqla sayıt ciddi oxucu kütləsi qazanıb. Elə bu səbəbdəndir ki, bu gün saytın onminlərlə oxucusu var və onlar hər dəqiqə yenilənən Reportyor.tv-nin informasiyaları ilə tanış olurlar.\nOnu da bildirək ki, Reportyor.tv bu illər ərzində bir sıra layhələr də həyata keçirib. Oxucu üçün yenilik olan, həmçinin bir sıra vacib sahələrin problemlərini əks etdirən həmin layihələr bu gün də diqqətlə izlənilir və xeyli oxucuya malikdir.\nSaytın baş redaktoru Nəsimi Zahidoğlu deyir ki, Reportyor.tv-ni yaratmaqda məqsədləri təkcə daha çox oxucu kütləsi qazanmaq olmayıb. Həmçinin operativ xəbərçiliklə, Azərbaycan həqiqətlərini dünyaya çatdırmaq niyyəti güdüblər. «Bu illər ərzində üzərimizə düşən bütün vəzifələri layiqincə yerinə yetirməyə çalışmışıq. Hər zaman oxucunun maraqlarını nəzərə alaraq, onu informasiya ilə təmin etmişik. Bu işi nə qədər bacarmışıq, qiymətini yalnız oxucularımız verə bilər. Hər halda onminlərlə oxucumuzun olması doğru yolda olduğumuzun göstəricisidir».\nZahidoğlu qeyd edir ki, o, Reportyor.tv-yə öz övladı kimi baxır. «Mənim üçün Reportyor.tv sözün həqiqi mənasında övlad kimi bir şeydir. İllərdir əziyyətini çəkdiyim bu saytın bəhrəsini görmək də xoşdur. Əgər bu gün hansısa oxucu zəng edib təşəkkür edirsə və ya yazdıqlarımızdan məmnun qalırsa, bu bizim ən birinci mükafatımızdır».\nBaş redaktor çətinliklərdən də danışıb. O deyir ki, Azərbaycan reallığında bir saytın ciddi maliyyə olmadan fəaliyyət göstərməsi xeyli çətindir. Bu sıxıntıları zaman-zaman Reportyor.tv-də yaşayıb. «Bu gün əlimizdəki maddi imkanlarımız yeni-yeni layihələr həyata keçirməyə kifayət etmir. Əlavə maliyyə qaynaqları tapmaq isə indiki halda çox çətindir. Ona görə də, bütün gücümüzü daha çox reklam cəlb etməyə vurmuşuq ki, yeni layihələri maliyyələşdirərək, oxucuların ixtiyarına verək».\nOnu da bildirək ki, bu gün həmçinin Nəsimi Zahidoğlunun da doğum günüdür.\nBolgexeber.com olaraq Reportyor.tv-nin kollektivini və saytın baş redaktoru Nəsimi Zahidoğlunu təbrik edir, yeni-yeni naliyyətlər və uğurlar arzulayırıq.


Özünüzü nifrətə dayandırmaq üçün necə? | Həyatında Styles - Gözəllik və Moda - 2020\nÖzünüzü nifrətə dayandırmaq üçün necə?\nKöhnə adage "Çirkin deyilik, cəmiyyət" deyir. Buna görə niyə nifrət edirsiniz? Niyə başqalarına gəzdiyinizi, danışdığınızı, geyindirdiniz və ictimailəşdirdilər? Siz azad ruhlu şəxsdir, ilahi sevgilərlə hazırlanmışdır, buna görə niyə hər kəsin parlaqlığını aşağı salmasına icazə verirsiniz? Daha asan deyildi, amma yeniyetmələrin və gənc yetkinlərin doksan faizi bu günlərdə özünü aşağı qiymətə çəkir. Bu gün biz sizinlə bu haqda daha çox danışmaq istəyirik ki, əlamətləri qəbul etməyi öyrənsinlər. Özünüzü nifrət etməyin dayandırılması üçün əlamətlər var. Buna görə də oxuyun və yaxşı məlumatlandırın.\nÖzünü sevməyə dair məsləhətlər:\nMəktəbdəki məşhur oğlanı və ya qızı gördünüzmü? Onların gördükləri dost sayına və nə ilə məşğul olacağına dair böyük bir fana baxın. Ancaq gözləyin ki, həqiqətən istədiyiniz şeydir, çünki həyatında dərinliyə baxarsanız, məktəbdə eyni məşhur oğlan və ya qız bir tək uşaqdır. Onlar xoşbəxtlik maskası geyirlər və zəhmli bir bədənə sahib olduqları halda, yaxşı paltar geyinirlər, zəngin uşaqlarla asılı qalırlar və sürücülük vasitələrini idarə edirlər. Amma bu göstərir? Xeyr, onlar özlərini sevməyi öyrəndikləri üçün, yollarını nifrətə dayandırdılar və başqalarının ətrafında olmaq və onlara tabe olmaq üçün ilham verdilər.\nAnladığınız ilk şey fərdi olduğunuz. Bəli, bəzən valideynlər və dostlar, cəmiyyət çox qəddar ola bilər və onlar müqayisə etməyi sevirlər. Doğrudan paltar, yemək yeyən və yemək necə, nə vaxt yatdığınızı və nə vaxt boş olduğunuzda, hər şeyə hökm verər. Lakin, öz ehtiyaclarınızla fərdi olaraq özünü qəbul etsəniz, başqalarına mənfi sözləri görməməyi və sizin olduğunuz xeyir və möcüzədən zövq alın.\nHər bir orqanın unikal olduğunu öyrənin, belə ki, əgər siz də düz ABS istəyirsənsə, bunun üçün çalışmaq lazımdır. İstədiyiniz şeyləri hələ də yeyə bilərsiniz və hələ də bu bədəni qazanmaq üçün işləyirsiniz. Müvafiq qaldığınız zaman xoşbəxt qalırsınız və yaxşı geyinmək üçün motivasiya edilirsiniz. İnsanlar üzünüzün içindən gələn parıltıları görəcəksiniz. Bunun səbəbi, özünüzü başqalarına deyil, özünüzə ilk növbədə güclü və sevindirici hala gətirməyə səbəb olmuşdur. İnsanlar sənin kim olduğunuzu, seçdiyiniz və təbii yolları ilə nə qədər sevdiyini görəndə, dost olmaq istəyirlər. Heç kəs qazma və mənfi bir adamla ətrafında olmağı istəmir, buna görə başqalarınızın bu dəyişikliyin fərqinə varmadan əvvəl özünüzü dəyişdirməlisiniz.\nDaha çox Gör: Digər qadınların qısqanc olması üçün necə\nÖzünü sevmək bütün fərqləri edir:\nBədəninizə, gözlərinizə, burunlarınıza, dərinizə, saçlarınıza baxın. Bədəninizin hər bir qarışığın sizdir, çılpaq çılpaq həqiqət, ilahi bənzərlik içindədir. Zehninizi və bədənini nəzərə alaraq, bütün bunlara uyğun olacağını başa düşməlisiniz. Bu, gündəlik fəaliyyəti həyata keçirmək və fikrinizi də istifadə etmək üçün güc verəcəkdir. Sağlam düşüncələr, mənfi şərhlər və tənqidlərə yer vermir. Bununla yanaşı gəldiyimiz mənfi şərhlərə də baxın, ondan öyrənin və hərəkət edin, onlara dayana.\nƏvvəlcə özünüzü sevə bilməsəniz, başqalarına hörmət etməyi, qayğı göstərməyi və sevməyinizi necə gözləyirsiniz? Onlar deyirlər ki, bütün bunlar sizinlə başlanır, bu, həqiqətdir. Beləliklə, davam edin və özünüzü əzizləmək, bədən, zehin və ruhu qidalandırın və bu baş verdikdə, avtomatik olaraq sizi sevməyə başlayacaqsınız.\nDaha çox Gör: Nifrət etdiyiniz yaxınlarınızla məşğul olma\nCopyright 2020 \_ ƏSas \_ Özünüzü nifrətə dayandırmaq üçün necə?


Ceyhun Bayramov xorvatiyalı həmkarı ilə görüşdü - yeniinfo.com\nƏlavə etdi: Admin 18 İyun 2021 040\nDiplomatiya Forumunda iştirakı çərçivəsində Azərbaycan Respublikasının xarici işlər naziri Ceyhun Bayramov Xorvatiya Respublikasının xarici və Avropa işləri üzrə naziri Qordan Grliç Radman ilə görüşüb.\nBu barədə Azərbaycan Xarici İşlər Naziri məlumat yayıb.\nCeyhun Bayramov qarşı tərəfə postmünaqişə mərhələsi və azad edilmiş ərazilərdə mövcud olan vəziyyət, bu ərazilərdə onilliklər ərzində törədilən dağıntıların miqyası, mina təhlükəsi, minaların təmizlənməsi, bərpa və quruculuq işləri barədə ətraflı məlumat verib. Həmçinin nazir Azərbaycan və Ermənistan arasında ölkələrin suverenliyinə və ərazi bütövlüyünə hörmət əsasında sülh sazişinin imzalanmasının vacib olduğunu vurğulayıb.\nNazir Qordan Grliç Radman Xorvatiyanın hər zaman Azərbaycanın suverenliyi, ərazi bütövlüyü və sərhədlərin toxunulmazlığını dəstəklədiyini qeyd edib. O, Azərbaycan və Xorvatiya arasında iqtisadi əməkdaşlığı təşviq etmək məqsədi ilə Birgə Komissiyanın fəaliyyətinə istinad edərək iqtisadi, kənd təsərrüfatı, turizm sahələrində əməkdaşlıq imkanlarını qeyd edib.\nAzərbaycanın Xorvatiyada baş vermiş zəlzələ zamanı göstərdiyi dəstəyə görə təşəkkür ifadə edilib.\nİlham Əliyev şəhid generalımız və polkovnikimizin ailələrinə başsağlığı verdi – YENİLƏNİB + FOTO/VİDEO


Şagirdlərdə kitaba marağı, mütaliə vərdişlərini necə formalaşdırıram\nHər bir dövrün özünəməxsus xüsusiyyətləri, qanunauyğunluqları olur. Yaşadığımız dövr informasiya-kommunikasiya texnologiyalarının cəmiyyətin həyatına təsiri, insan biliyinin dərinləşdirilməsi üçün mənbə müxtəlifliyi və genişliyi baxımından diqqəti cəlb edir. İndi yetişən yeni nəslin maraqlarını təmin etmək, onlara fənni sevdirmək müəllimdən yüksək pedaqoji ustalıq və səriştə, istedad, novatorluq və s. keyfiyyətlər tələb edir. Müəllim çalışmalıdır ki, şagirdlər müasir texnologiyanın aşıladığı biliklə yanaşı, əsrlərin böyük alimlərinin, söz ustadlarının ideyalarını əks etdirən, əsas bilik mənbəyi olan kitablara da məhəbbətlə yanaşsın, onların aşıladığı elmi, əxlaqi-tərbiyəvi fikirlərdən bəhrələnsin. Bu gün ədəbiyyat müəllimlərinin qarşılaşdığı problemlərdən biri də şagirdlərin bədii əsərlərə marağının əvvəlki illərdən fərqli olaraq zəifliyi, qeyri-kütləviliyidir. Bu da bir ədəbiyyat müəllimi kimi məndə narahatlıq yaratmaqla bərabər, həm də suallar doğurur: Necə etməli, şagirdlərdə bu söz xəzinəsinə marağı necə oyatmalı? Bu suallar ətrafında apardığım araşdırmadan bu qənaətə gəlmişəm ki, zamanımızda bədii əsərlərə marağın zəif olması bir sıra səbəblərlə bağlıdır. Fikrimcə bunlar aşağıdakılardır:\n1. Bu gün Azərbaycan artıq müstəqil, demokratik bir dövlətdir. Dövlətin demokratik mahiyyəti insanlara məcburi ideologiya yox, sərbəst düşüncə imkanı verdiyindən hər kəs öz marağına uyğun məşğuliyyət seçir.\n2. İnsanların həyatına İKT dərin nüfuz etdiyindən onların əlavə məşğuliyyətə zamanları çatmır.\n3. Ali təhsil müəssisələrində test sistemi daha çox dərsliklərdəki materiallar əsasında hazırlandığından əlavə materiallara marağı zəiflədir. Düşünürəm ki, səbəblərdən İKT çox vaxt əsas hesab olunsa da, bizcə belə deyil. Çünki heç bir İKT bacarığı olmayan insanlar var ki, onların da bədii ədəbiyyata marağı zəifdir. Sovet dönəmində insanların bədii ədəbiyyata marağı ona görə güclü idi ki, o zaman bədii əsərləri oxuyanlar bilgilərini öz aralarında bölüşərək ətrafdakıları da maraqlandırır və onları da bu əsərləri oxumağa sövq edirdilər. Bu gün isə insanları maraqlandıran motivasiya zəifdir. Belə bir məqamda böyük söz ustadlarının müdrik ideyalarını əks etdirən, milli-mənəvi dəyərlərin mücəssəməsi olan bədii əsərlərə maraq oyatmaq, uluların bizlərə yadigar qoyduğu humanizm, vətənə, el-obaya məhəbbət hissləri aşılayan bu qiymətli nümunələri sevdirmək biz ədəbiyyat müəllimlərinin qarşısında duran əsas tələblərdəndir.\nQeyd edək ki, təhsil sahəsində həyata keçirilən islahatlar, xüsusən kurikulumun tətbiqi şagirdlərdə oxu, yazı vərdişlərinin formalaşdırılması üçün mühüm əhəmiyyət kəsb edir. Artıq hafizəyə deyil, təfəkkürün inkişafına yönələn nəticəyönümlü təhsil hər bir şagirddə mütaliəyə, bədii əsərlərə marağın gücləndirilməsi üçün öyrədənə böyük stimul verir. Bədii əsərlərə marağın gücləndirilməsi üçün Azərbaycan Respublikası Təhsil Nazirliyinin hər il keçirdiyi “Ədəbiyyat biliciləri” müsabiqəsi də bu sahəyə olan marağı və tələbkarlığı artırır. Bir müəllim kimi mən də şagirdlərdə oxu və mütaliə vərdişlərini formalaşdırmaq, bədii əsərlərə maraq oyatmaq üçün hər bir dərsin xarakterinə uyğun üsul və vasitələrdən istifadə edirəm:\nİlk öncə şagirdlərdə mütaliəyə maraqlı motivasiya yaradıram. Bunun üçün 5-ci sinifdən 11-ci sinfə qədər tədris etdiyim Azərbaycan dili və ədəbiyyat dərslərində mövzudan asılı olaraq müzakirə olunan məsələlərə münasibət zamanı hər hansı bir əsərdən maraqlı məqamları xatırlatmaqla diqqəti həmin əsərə yönəldirəm. Tutaq ki, 5-ci sinifdə “Mükafat” mövzusunu tədris edərkən asan yolla 10 manatı əldə etmək istəyən Aysunun aqibətinin sonunun mənfiliklə nəticələnəcəyi haqqında şagirdlərin mülahizə dinləyərkən Azərbaycan xalq nağılı olan “Qazanılmış manat”dan Əhmədin zəhmətlə qazandıqlarını atasının yandırması məqamını qısaca xatırladıram və bu, şagirdlərdə maraq oyadaraq onları həmin əsəri oxumağa sövq edir.Yaxud 8-ci sinifdə “Koroğlu ilə Bolu bəy”, eləcə də “Qazan xanın oğlu Uruz bəyin dustaq olduğu boy”u tədris edərkən şagirdlərdə həmin dastanlara marağı artırmaq üçün ayrı-ayrı boy və qollar haqqında məlumat verirəm və onlara bu dastanları oxumağı tövsiyə edirəm.\nDərslərimdə “Atalar sözü”, “Bayatı”, “Nəğmələr” adlandırdığımız yarış üsulundan tez-tez istifadə edirəm. Bu, şagirdlərdə rəqabət bacarığını daha da gücləndirməklə yanaşı, həm də məqsədə çatmaq üçün ən əlverişli üsullardan biridir. Belə ki, vətənpərvərliklə bağlı bir mövzunu öyrəndikdə şagirdlərə tapşırıram ki, gələn dərsdə vətənpərvərliklə bağlı bayatı, yaxud atalar sözləri öyrənsinlər və bir-birini təkrarlamadan növbəli şəkildə onları söyləməklə yarışsınlar. Kim daha çox atalar sözü, yaxud bayatı söyləyərsə, o, qalib elan ediləcək. Şagirdlər bunu böyük maraqla icra edirlər. Nəticədə, şifahi ədəbiyyatın bu müdrik kəlamları və lirik nümunələri haqqında müəyyən biliklərə sahib olurlar.\nMəktəbimizdə “Mənim sözüm” adı altında bədii əsərlərə xüsusi marağı olan şagirdlərdən ibarət birlik yaratmışıq. Ayda bir dəfə toplaşaraq bir bədii əsəri kitabxanadan götürür, onun haqqında məlumat verir və evdə növbəli şəkildə oxumağı tövsiyə edirəm, sonrakı toplantıda isə həmin əsər haqqında təəssüratları bölüşürük. Ən gözəl mülahizə yürüdən şagird il boyu qeyd olunaraq məktəb şagirdləri arasında “İlin ən yaxşı söz sahibi” kimi fəxri fərman və hədiyyə ilə mükafatlandırılır. Bəzən bu müzakirəyə valideynlər də qoşularaq, şagirdlərin ruhlanmasına təkan verirlər.\nMəktəb tədbirlərində Azərbaycan sənətkarlarının qəhrəmanlıq, vətənpərvərlik ruhlu lirik əsərlərindən, dramatik əsərlərdən bədii qiraətlər ifa etmək də şagirdlərdə bu sahəyə olan marağı artırır.\nBu kimi müxtəlif üsul və vasitələr şagirdlərdə bədii əsərlərə maraq formalaşdırır. Bunun nəticəsidir ki, artıq Azərbaycan Respublikası Təhsil Nazirliyinin keçirdiyi “Ədəbiyyat biliciləri” müsabiqəsində şagirdlərim istər rayon, istərsə də respublika mərhələsində qalib olmaqla nailiyyətlər əldə edir və gələcəkdə daha böyük uğurlar qazanmaq üçün xalqımızın mənəvi aləminin bədii ifadəsi olan söz xəzinəsinə daha məhəbbətlə yanaşır, həvəslə çalışırlar.\n17.06.2017 | 14:42


Pia.az - Putin qələbəni oğurlayır, qərb susur!\nPutin qələbəni oğurlayır, qərb susur!\nMart ayında rusiyalılar Vladimir Putinin mütləq qələbə qazanacağı prezident seçkilərində səs verəcəklər\nBu iddianın əksi barəsində bir saniyə düşünün. İstənilən seçkidə rəqabət olur. Bəs prezidentlik postunu üç müddətdir ki, əlində saxlayan Vladimir Putin əvvəlcədən qələbəyə necə əmin ola bilər?


Gəzməyə gedən dostlar oğurluq etdilər\n2 Oktyabr 2014 15:15\nZaqatala rayonunda yaşayış evindən oğurluq edən şəxslər həbs edilib.\nBu barədə Teleqraf.com-a Zaqatala rayon Polis Şöbəsindən məlumat verilib.\nMəlumata görə, rayon sakini Zahid Süleymanovun evindən 52 manat, 1 ədəd noutbuk və qızıl əşyalar oğurlanıb. Zahid Süleymanov evindən oğurluq edilməsi ilə bağlı rayon Polis Şöbəsinə şikayət edib. Onun şikayəti əsasında əməliyyat qrupu yaradılıb.\nKeçirilən əməliyyat-axtarış tədbirləri nəticəsində oğurluqda şübhəli bilinən Bakı şəhər sakini Cəfərsadiq Əliyev və Ağdaş şəhər sakini Elçin Səfərov tutulublar. Onlar istintaqa verdikləri ilkin ifadələrində törətdikləri cinayəti etiraf ediblər.\nAraşdırmalar zamanı saxlanılan şəxslərin dost olduğu məlum olub. Bakı şəhərində tanış olan dostlar gəzmək məqsədilə Zaqatala rayonuna gediblər. Orada olduqları vaxt təsadüfən yolları Zahid Süleymanovun evinə düşüb. Evdə heç kimin olmamasından istifadə edən dostlar oğurluq cinayətini törədiblər.